ועדת החוץ והביטחון, כנסת 25, פרוטוקול מספר 29, 2023-03-09 00:00

יולי יואל אדלשטיין: שלום

יולי יואל אדלשטיין:  אני פותח את ישיבת ועדת חוץ וביטחון

יולי יואל אדלשטיין:  על סדר היום הצעת חוק יישום תוכנית ההתנתקות (תיקון – ביטול סעיפי הפינוי), התשפ"ג-2023 של חברת הכנסת לימור סון הר מלך והצעת חוק דומה של חבר הכנסת יולי אדלשטיין וקבוצה גדולה של חברי כנסת שלא אקרא את שמותיהם

יולי יואל אדלשטיין:  אנחנו קיימנו דיון אחד והיום בכוונתנו להכין את החוק לקריאה ראשונה ולהצביע

יולי יואל אדלשטיין:      בינתיים, בין הדיון הקודם לבין הדיון הנוכחי, ביקשתי מהצוות המשפטי של הוועדה לבוא בדברים עם גורמים שונים במשרד הביטחון, במשרד המשפטים, מתפ"ש וכן הלאה וכן הלאה ולכן הנוסח שמוצג בפניכם חברי הכנסת, שנשלח לחברי הכנסת, הוא הנוסח שנולד אחרי הדיונים האלה

יולי יואל אדלשטיין:  הסבירו למה הנוסח הזה עדיף על הנוסח המקורי ואני מציע שהיועץ המשפטי יתייחס

גלעד קריב: אדוני, אני מבקש הערה לסדר

יולי יואל אדלשטיין: בבקשה

גלעד קריב: אדוני, בוקר טוב, צוהריים טובים גם לעמיתיי

גלעד קריב:  כפי שאדוני יודע, אני פניתי אליו פעמיים בכתב

גלעד קריב:  בפעם הראשונה לפני הדיון הקודם

גלעד קריב:  בפנייה הזו ביקשתי לקבל חוות דעת כתובות של ארבעה גורמים – של צה"ל, של השב"כ, של המל"ל ושל משרד החוץ

גלעד קריב:  חוות הדעת הללו לא נמסרו לחברי הוועדה ולממלאי המקום

גלעד קריב:  אני מסתכל סביבי ואני רואה שלפחות חלק מהגורמים לא נמצאים גם היום, אולי כולם, אבל תכף נדע

גלעד קריב:      הפנייה השנייה נשלחה אליך לפני מספר ימים כאשר ראיתי שלא מגיעות חוות דעת כתובות

גלעד קריב:  ביקשתי שלפני ההצבעה יתקיים דיון חסוי שבו נוכל לנהל שיחה עם גורמי צה"ל, עם גורמי השב"כ

גלעד קריב:  יש השלכות משמעותיות לחוק הזה בטווח הזמן הבינוני, אולי גם הקצר, על סד"כ צה"ל, על המצב בצפון השומרון מבחינת גורמי מערכת הביטחון

גלעד קריב:  הדיון הזה לא התקיים

גלעד קריב:      לכן אני פונה אליך אדוני בבקשה שלא תתקיים היום הצבעה

גלעד קריב:  המצב הזה שבו חברי ועדה נדרשים להצביע גם אם מדובר רק לקריאה ראשונה, שלב של הדיון בהכנת הצעה שעברה בקריאה טרומית הוא לא שלב סמלי

גלעד קריב:  כאשר חברי ועדה מבקשים פעמיים לקבל חומר שניתן להציג אותו גם בדיון חסוי אם רוצים ואין את החומר בפנינו, זה לא דבר ראוי לקיים היום את ההצבעה

גלעד קריב:      אני אשמח גם להתייחסות של הייעוץ המשפטי

גלעד קריב:  הסמכות כמובן בידיך אבל כאשר חברי כנסת מבקשים לקבל, בייחוד בתחום ביטחוני, סקירות בוועדה הזאת, לא יתכן שיבקשו מאיתנו להצביע על נושא כל כך מהותי ולא סמלי ועוד נידרש לזה כאשר נדבר לגופם של דברים

גלעד קריב:  אני מבקש שהיום לא תתקיים הצבעה וייקבע שבוע הבא דיון חסוי עם הגורמים שביקשנו את דעתם

יולי יואל אדלשטיין: ההערה ברורה

יולי יואל אדלשטיין:  תודה לחבר הכנסת גלעד קריב

יולי יואל אדלשטיין:  ודאי שאתייחס לזה

יולי יואל אדלשטיין:  מיד עם קבלת הבקשה שלך לקבלת חוות דעת מן הגופים הרלוונטיים, הטלתי על מנהל ועדת חוץ וביטחון, גורם מקצועי, לא גורם פוליטי, לבקש חוות דעת כנ"ל

יולי יואל אדלשטיין:  בדקתי

יולי יואל אדלשטיין:  הוא מיד פנה לכל הגופים האלה

יולי יואל אדלשטיין:  יתר על כן, מכיוון שמספר ימים לא התקבלו חוות דעת, באופן לא פורמלי אסף - מנהל הוועדה – פנה אליהם שוב וביקש להוציא חוות דעת

יולי יואל אדלשטיין:  טרם הגיעו חוות דעת

יולי יואל אדלשטיין:  אני לא יכול להיות בן ערובה של גוף כלשהו

גלעד קריב: אתה יכול לזמן אותם לדיון חסוי

יולי יואל אדלשטיין: אני לא יודע אם ימסרו חוות דעת או לא ימסרו חוות דעת

יולי יואל אדלשטיין:  מי שבאמת צריך להיות מודע לקיום הדיון, מודע לקיום הדיון

גלעד קריב: אדוני, זאת הבקשה שלי

גלעד קריב:  אני בטוח שחבריי מהאופוזיציה יצטרפו

גלעד קריב:  הבקשה היא לקיים דיון ושהם יוזמנו לדיון

אורנה ברביבאי: אני לחלוטין מצטרפת לחבר הכנסת קריב

גלעד קריב: תגובה של המל"ל, האם הדבר כלול בהבנות עקבה, האם יש לזה השפעה על ההתחייבויות שלנו לארצות הברית, האם השב"כ לא צריך להשמיע את דעתו כשאנחנו שומעים שהגזרה בצפון השומרון היא הגזרה הכי נפיצה?     

קריאה: זאת לא הערה לסדר

קריאה:  זאת הפגנה

גלעד קריב: תקיים דיון חסוי כדי שמערכת הביטחון תגלה את דעתה

יולי יואל אדלשטיין: כמו שאמרתי, במידה וחוות דעת יתקבלו, הן יובאו לידיעת חברי הוועדה

אוריאל בוסו: גם היינו בטוחים שהליכוד יביא רגיעה בדרום וראינו מה קרה

גלעד קריב: יכול להיות שאתה צודק, אבל כרגע אנחנו בשלב פרוצדורלי

יולי יואל אדלשטיין: חברים, אנחנו לא בדיון מהותי

גלעד קריב: לכן אני שואל את אדוני האם הוא מוכן לקבל את הבקשה

יולי יואל אדלשטיין: אתה היית יושב ראש ועדה, אני בטוח שאתה לא אהבת כשמישהו ביקש הערה לסדר, לדבר לפני כולם, ונכנס כאן לדיון מהותי

גלעד קריב: אני לא נכנס לדיון מהותי

גלעד קריב:  אני שואל האם אתה מוכן לקבל את הבקשה

יולי יואל אדלשטיין: אתה שאלת ואני עניתי

יולי יואל אדלשטיין:  אלה העובדות והן רשומות בפרוטוקול

יולי יואל אדלשטיין:  אני גם מוסיף לזה שאני אמרתי עוד בדיון הקודם כשהעלית את הנושא הזה שאני בנושאים של חקיקה לא עושה מניפולציות

יולי יואל אדלשטיין:  אני פניתי לגורם המקצועי, הוא ביקש חוות דעת מקצועיות, במידה ויגיעו – יובאו לידיעת חברי הוועדה

גלעד קריב: האם אדוני מוכן לקיים דיון חסוי אליו יוזמנו הגורמים האלה? יש לנו שאלות אליהם

יולי יואל אדלשטיין: אנחנו מקיימים דיונים חסויים

יולי יואל אדלשטיין:  האחרון שהיה היה לפני שעה

גלעד קריב: לא בנושא הזה

יולי יואל אדלשטיין: דרך אגב, אני מזהיר את חברי הוועדה, אסור לצטט מן התכנים של דיון חסוי בדיון פתוח, אבל בלי לצטט אני אומר לך שאתה ידעת לשאול שאלות בדיון החסוי הזה וקיבלת תשובות ולא חשוב מה היו התשובות

גלעד קריב: לא

גלעד קריב:  מה קיבלתי? ישב כאן נציג, לא אומר מי ישב כאן

גלעד קריב:  אני מבקש דיון חסוי עם הגורמים שביקשנו

יולי יואל אדלשטיין: עד כאן הערה לסדר

יולי יואל אדלשטיין:      היועץ המשפטי לוועדה, בבקשה

יולי יואל אדלשטיין:  תציג את השינויים בנוסח שהופץ לחברי הכנסת

גלעד נווה: בדיון הקודם, בעקבות הדברים שנאמרו כאן, החלטנו לשנות, בהסכמה של חבר הכנסת אדלשטיין, את הסעיפים ובעצם להוריד את סעיפים 28 עד 30(ב) שמדברים על הנושא של ביטול זכויות במקרקעין בהקשרים של מטלטלין

גלעד נווה:  אנחנו מצמצמים את ההצעה אך ורק לסעיפים 23 עד 27 שהם הסעיפים שמדברים על הנושא של כניסה, שהייה ועבירות הרלוונטיות לסעיפים האלה

גלעד נווה:       להקריא את הנוסח?     

יולי יואל אדלשטיין: כן

יולי יואל אדלשטיין:  אני מציע שתקרא את הנוסח

גלעד נווה: הצעת חוק יישום תכנית ההתנתקות (תיקון - ביטול סעיפי הפינוי), התשפ"ג-2022     

גלעד נווה: בחוק יישום תוכנית ההתנתקות, התשס"ה-2005 (להלן – החוק), בסעיף 3, האמור בו יסומן "(א)", ובסופו יבוא:     "(ב)	על אף האמור בסעיף קטן (א), סעיפים 27-23 לא יחולו על השטח בצפון השומרון המסומן במפה שבתוספת הראשונה"

גלעד נווה:       המשמעות של הנוסח הזה היא שאנחנו מתמקדים אך ורק בנושא, כמו שאמרתי קודם, של הכניסה והשהייה

גלעד נווה:  אנחנו לא עוסקים בסעיפים שמדברים על מקרקעין או מטלטלים

גלעד נווה:  כמו שביקש יושב ראש הוועדה, זה בעצם יישור קו בין המצב בצפון השומרון לבין אזורים אחרים בתוך שטחי יהודה ושומרון

גלעד נווה:  כאמור, הקצאת זכויות, בנייה, כל הנושאים האלה, הם עוברים דרך הספקטרום של הרשויות באזור, החקיקה האיו"שית וכדומה

גלעד נווה:      זה פחות או יותר מה שהנוסח הזה אומר

גלעד נווה:  אנחנו פשוט מתקנים את זה כך שזה גם לא יחול על רצועת עזה בהתאם להערות משרד המשפטים שעלו בדיון הקודם

יולי יואל אדלשטיין: תודה

יולי יואל אדלשטיין:  בואו נשמע את נציגי המשרדים הרלוונטיים בממשלה

יולי יואל אדלשטיין:  נמצא איתנו נציג משרד המשפטים

יולי יואל אדלשטיין:  בבקשה

אהוד לנדאו: משרד המשפטים

אהוד לנדאו:  לי אין הערות לנוסח

יולי יואל אדלשטיין: הנוסח החדש מקובל עליכם

אהוד לנדאו: כן

יולי יואל אדלשטיין: נציגת משרד ביטחון

חן בן אליעזר: גם לנו אין הערות לנוסח המוצע

יולי יואל אדלשטיין: תודה רבה

יולי יואל אדלשטיין:  נמצאים כאן נציגים ממועצה אזורית שומרון? אין

יולי יואל אדלשטיין:  יש עוד גופים שהוזמנו – רגבים ומכון מולד

יולי יואל אדלשטיין:  למי מכם יש הערות? בקשת דיבור?     

עידו דמבין: כן

עידו דמבין:  תודה רבה

עידו דמבין:  בוקר טוב

עידו דמבין:  אני ממכון מולד

רם בן ברק: אתה יכול לומר במילה מה זה המכון?     

עידו דמבין: בוודאי

עידו דמבין:  מולד הוא מכון מחקר

עידו דמבין:  הוא נוסד בירושלים לפני 10 שנים, התכלית שלו היא לקדם דמוקרטי הליברלית בישראל לטובת כל אזרחיה

עידו דמבין:  דמוקרטיה בטוחה, חופשית ושוויונית

עידו דמבין:      כבר לפני חמש-שש שנים מולד ביצע מחקרים והפיץ אותם - חלק מהיושבים כאן קיבלו אותם ומי שלא, אני אשמח לתת לו – שמראים שההתנתקות, למרות הנרטיב הציבורי ולמרות הסיפורים, תסלחו לי, על חופי גוש קטיף המוזהבים, הם סיפורים

עידו דמבין:  בסופו של דבר ההתנתקות לא רק שהועילה לישראל אלא שיפרה את המאזן האסטרטגי בכל דבר – ביטחונית, מדינית, אזרחית, זכויות אדם בוודאי

עידו דמבין:      יושבים לידי, מימיני ומשמאלי, אנשים שיעידו ממומחיות משפטית ואחרת על הנזק הפוטנציאלי שבביטול חוק ההתנתקות ובוודאי על הרווח שבדבר הזה

עידו דמבין:  אני רוצה לומר רק דבר אחד

עידו דמבין:  בסופו של דבר כל הוויכוח הזה, בוודאי הוויכוח המשפטי שבצדו, הגם שאני עורך דין במקצועי, הוא ויכוח קצת עקר

עידו דמבין:  התכלית כאן והשאלה היא לשם מה אנחנו רוצים לבטל את החוק הזה שהועיל לישראל

עידו דמבין:  עד כה, ככל שידוע לי, לפי הנוסחים שקראתי, ובוודאי לפי ההתבטאויות הציבוריות, עוד לא עלתה סיבה אחת טובה, חוץ מנקמה/Pay back על תוכנית ההתנתקות שלא השמאל ביצע

עידו דמבין:      לכן בזמן הזה שאנחנו נמצאים כאן, ואני אסיים עוד שנייה, הייתי מאוד שמח לשמוע, מעבר לזווית המשפטית, הצדקה ביטחונית, מדינית, בין-לאומית, הסכמית, כלכלית בוודאי, משהו שמצדיק את השיבה של ישראל בוודאי לרצועת עזה שזו הלא התכלית הסופית של הדבר הזה אבל גם לארבעה מתוך שישה ישובים בצפון השומרון שהיו פעם, ולמה בעצם לא עדיף לפנות את שני היישובים שנותרו שם, במקום לבזבז זמן על חזרה ליישובים אחרים שאין להם קשר טריטוריאלי, אין להם רצף, אין בהם היגיון כלכלי, מדיני, ביטחוני ואחר

עידו דמבין:  תודה

יולי יואל אדלשטיין: תודה רבה לעידו דמבין

יולי יואל אדלשטיין:  נציג רגבים

לימור סון הר-מלך: איפה אתה גר, עידו?     

גלעד קריב: מה זה משנה?     

לימור סון הר-מלך: זה משנה

לימור סון הר-מלך:  הוא מדבר כאילו הוא יודע מה קורה בשטח

קריאה: ברחובות

עידו דמבין: אני יודע מה קורה בשטח

יולי יואל אדלשטיין: חברת הכנסת סון הר מלך, אל תצאי מנקודת הנחה שאנשים שנמצאים כאן יודעים מה הם אומרים

יולי יואל אדלשטיין:  זאת הנחת יסוד שלי

עידו דמבין: אדוני היושב ראש, אם אני יכול להוסיף

עידו דמבין:  שום דבר בעניין הזה, כמו שאמרתי לתלמיד בישיבה שם דיברתי לפני שבועיים, שום דבר בעניין הזה הוא לא אישי

עידו דמבין:  השאלה היא מה טובת המדינה

עידו דמבין:  לא מה טובתך האישית ולא מה טובתי

יולי יואל אדלשטיין: בסדר גמור

יולי יואל אדלשטיין:  אנחנו מחוקקים, כל אחד על פי השקפתו על מהי טובת המדינה

בועז ביסמוט: ההערה שלה במקום

בועז ביסמוט:  הארגון שלך, אנחנו מכירים אותו

בועז ביסמוט:  זה לא ארגון שהוא א-פוליטי

בועז ביסמוט:  להפך, אתם גם מעבר לזה סבורים שיש הדתה במערכת החינוך בישראל

בועז ביסמוט:  חשוב שאנשים יכירו

עידו דמבין: עד שכמה שיותר אנשים יכירו מה אנחנו עושים - - -     

בועז ביסמוט: להחיות את רעיון המדינה הפלסטינית

בועז ביסמוט:  כל הדברים האלה

גלעד קריב: ארגון שראוי מאוד להכיר

גלעד קריב:  ארגון שמגן על ערכי מגילת העצמאות     

בועז ביסמוט: אנחנו בעד להכיר כל דבר

בועז ביסמוט:  לא בהכרח אם אתה מכיר, אתה גם מסכים

יולי יואל אדלשטיין: בבקשה, תנועת רגבים

אברהם ברמן: שלום וברכה

אברהם ברמן:  סמנכ"ל תנועת רגבים

אברהם ברמן:  אין לנו הערות לגבי נוסח החוק המתוקן

אברהם ברמן:  רק להעיר לאדון הנכבד ממכון מולד

אברהם ברמן:  התמונות הבוקר מחיסול מחבלים סמוך לג'נין, חיסול המחבל אתמול במחנה הפליטים ג'נין, הרוצח מחווארה, ועוד, כל אלה מעידים כאלף עדים על המשמעות ועל הצורך של נוכחות יהודית ביהודה ושומרון

אברהם ברמן:  כאשר יש התיישבות, הנוכחות הצבאית מהווה ביטחון

אברהם ברמן:  כאשר צה"ל נוכח לבד בשטח, כמו שראינו בשנים האחרונות, שם צומח הטרור

לימור סון הר-מלך: אנחנו מדברים בחודש האחרון על ארבע פעולות עומק בצפון השומרון, בדיוק באזורים האלה

גלעד קריב: ההוכחה שצה"ל יודע לפעול גם כשאין מאחזים בלתי חוקיים על כל גבעה

משה סולומון: הוא לא יצטרך לפעול אם תהיה שם התיישבות

גלעד קריב: צה"ל לא יצטרך לפעול לא בשומרון, לא בבקעה - - -     

לימור סון הר-מלך: יש מציאות

משה סולומון: כשאתה מתרפס, זה קורה

לימור סון הר-מלך: המצב הביטחוני הרבה יותר חמור

לימור סון הר-מלך:  90 אחוזים מהטרור במדינת ישראל, הוא בדיוק מהאזורים האלה

גלעד קריב: ממש לא

לימור סון הר-מלך: כן

לימור סון הר-מלך:  ממש כן

משה סולומון: זה להקטין את החיכוך ולהפנות אותו למשהו אחר

יולי יואל אדלשטיין: חברי הכנסת, מי שרוצה לדבר ירים את היד כמו שעשה כרגע רם בן ברק

יולי יואל אדלשטיין:  אפשר ללימוד סון הר מלך שהיא מציעת החוק

יולי יואל אדלשטיין:  רם בן ברק ואחריו גדי איזנקוט

יולי יואל אדלשטיין:  אם פחות נפריע אחד לשני, נוכל להתקדם

רם בן ברק: תודה רבה אדוני היושב ראש

רם בן ברק:  אני רוצה להתייחס להתנתקות

רם בן ברק:  אני מצטרף לדברים שנאמרו כאן

רם בן ברק:  ההתנתקות הייתה מהלך נכון ששיפר באופן משמעותי את המצב הביטחוני של מדינת ישראל בהרבה מאוד היבטים ובוודאי גם שיפר את המצב המדיני

רם בן ברק:      אני חושב שלהתעסק בחוק הזה בתקופה הזאת שהיא תקופה רגישה מאוד מבחינה ביטחונית והיא רגישה מאוד מבחינה מדינית, כאשר למדינת ישראל יש אתגרים יוצאים מן הכלל, כדאי הקהילה הבין-לאומית תהיה שותפה איתנו לפחות בחלק מהמהלכים שאולי נצטרך לבצע במקומות מרוחקים

רם בן ברק:  ללכת עכשיו באווירה הזאת ולחוקק את החוק הזה – ואני מזכיר לכם שאת חוק ההתנתקות עשתה ממשלת ליכוד בתמיכת האופוזיציה

רם בן ברק:  אני יודע שאנשים לא אוהבים את זה והם נוהגים להשוות את זה למה שקורה כאן היום אבל היום זה מצב אחר לגמרי

רם בן ברק:  אז ממשלת ימין מובהקת הביאה את ההתנתקות

רם בן ברק:  נכון שהאופוזיציה תמכה ולטעמי תמכה בצדק

רם בן ברק:  גם אני תמכתי בזה

רם בן ברק:      העובדה הנוספת היא שאף אחד מהממשלה הנוכחית שהוא לא מהשוליים של הממשלה לא רוצה לחזור לעזה

רם בן ברק:  אף אחד

רם בן ברק:  אף אחד לא אומר בואו נחזור לעזה כי אז מצבנו היה יותר טוב אסטרטגית, ביטחונית ובואו נחזור לשם

רם בן ברק:  לא רוצים לחזור לעזה כי יודעים שזה היה מהלך נכון

לימור סון הר-מלך: זה לא נכון

רם בן ברק: מה זה לא נכון? אתם רוצים לחזור לעזה?     

בועז ביסמוט: אדוני היושב ראש, עובדתית זה לא נכון מה שנאמר כאן

רם בן ברק: אתה רוצה לחזור לעזה?     

בועז ביסמוט: לא, אבל - - -     

רם בן ברק: מה אמרתי לא נכון?      

בועז ביסמוט: בניגוד להבטחה שלו, מתפקדי הליכוד בנגב ובדרום הצביעו נגד תוכנית ההתנתקות

גלעד קריב: וראש הממשלה הצביע שלוש פעמים בעד ההתנתקות

גלעד קריב:  אל תסלף את העובדות

גלעד קריב:  איך הצביע ראש הממשלה שלוש פעמים?     

יולי יואל אדלשטיין: גלעד, אני מתנצל

יולי יואל אדלשטיין:  אני נותן לך זכות דיבור

יולי יואל אדלשטיין:  אתה באמת מתנגד חריף לחוק, אני נותן לך להתבטא שלא ייווצר רושם שאני סותם פיות כאן, אבל אתה לא נותן לאחרים להתבטא

גלעד קריב: לא

גלעד קריב:  קריאת ביניים

יולי יואל אדלשטיין: לא

יולי יואל אדלשטיין:  זאת לא קריאת ביניים

יולי יואל אדלשטיין:  כבר קריאת ביניים עשירית ב-20 הדקות בהן אנחנו מדברים

רם בן ברק: לרענן את זיכרונו של ביסמוט, אני אחזור על הדברים

רם בן ברק:  מי שהביא את ההתנתקות להצבעה הייתה ממשלת ימין

רם בן ברק:  תמכו בה גם ממשלות השמאל

רם בן ברק:  זאת עובדה

רם בן ברק:  אתם יכולים לאהוב את זה, לא לאהוב את זה, זאת עובדה

רם בן ברק:  בדיעבד מסתבר גם שזה תרם מאוד לביטחון מדינת ישראל

רם בן ברק:  אני מאוד שמח שאנחנו לא שם

רם בן ברק:  עובדה היא שאם אני אבקש לשאול את חבר הכנסת ביסמוט אם הוא רוצה לחזור לעזה מחר בבוקר, סביר להניח שהוא יגיד שלא

בועז ביסמוט: אני אענה לך אחר כך

רם בן ברק: לכן אני חושב שכאשר לוקחים את כל שלל השיקולים האלה בחשבון, אני חושב שזאת תהיה טעות בעת הזאת, הרגישה גם ככה, להעביר את החוק הזה

רם בן ברק:  תודה

יולי יואל אדלשטיין: תודה חבר הכנסת רם בן ברק

יולי יואל אדלשטיין:  אורנה ברביבאי ואחריה גדי איזנקוט

אורנה ברביבאי: תודה היושב ראש

אורנה ברביבאי:  אני חושבת שהבקשה ליישם, איך שזה נקרא, את חוק ההתנתקות עומדת לחלוטין בסתירה למצב הביטחוני שאנחנו נמצאים בו

אורנה ברביבאי:  אני חושבת שלהעביר את החוק הזה עכשיו, זה לקרוא תיגר גם בהקשרים הביטחוניים ולא אציין מה נאמר כאן קודם, אבל ההשפעות וההשלכות שיכולות להיות לזה על הבערת השטח כאן ועכשיו וההתמודדות של כוחות הביטחון עם זה, בעיניי היא חוסר אחריות בהקשר הזה

אורנה ברביבאי:  בוודאי כאשר מסתכלים על ההיבטים הבין-לאומיים והרצון שלנו בתמיכה של מדינות העולם לתת לנו לגיטימיות לפעולות במרחבים כאלה ואחרים, אני חושבת שזה פשוט הולך בניגוד לדבר הבסיסי ביותר שמשמעותו טובת המדינה וטובת אזרחי המדינה

אורנה ברביבאי:  אני חושבת שאין אם אתה חושב שהחוק הזה מוצדק ובין אם לא, אתה בוודאי חושב שהוא מוצדק כי אתה מגיש אותו, אבל זאת בטח לא העת לדון בו כאשר אנחנו מבינים את תרחישי הייחוס שיש לישראל בקרוב

אורנה ברביבאי:  אני שוב אומרת שבעיניי זה חוסר אחריות

גדי איזנקוט: האירוע נראה האירוע טקטי אחרי השינוי המוצע כי הרי ההצעה שהגשת אתה הייתה הצעה כוללת, כולל רצועת עזה, ואחריך עלתה חברת הכנסת לימור סון הר מלך ודיברה בערגה על חזרה ל-22 היישובים ברצועת עזה

לימור סון הר-מלך: 26

לימור סון הר-מלך:  אמרת 22 אבל אלה 26

גדי איזנקוט: אוקיי

גדי איזנקוט:  אני יכול לומר שכרמטכ"ל תחת ממשלת ליכוד ותחת בנימין נתניהו כראש ממשלה, הייתה מדיניות חד משמעית לא לאפשר עלייה לחומש

גדי איזנקוט:  כל עלייה שעולה בפלישה טרייה, לפנות מיד והמקום פונה עשרות פעמים

גדי איזנקוט:  קרה משהו שמשנה את זה

גדי איזנקוט:  אני ככלל בעד התיישבות כשהיא על פי האינטרסים הלאומיים והיא על פי חוק, גם ביהודה ושומרון

גדי איזנקוט:      אני מתחיל מהסוף

גדי איזנקוט:  אני חושב שזו שגיאה חמורה להגיש את החוק הזה במציאות הנפיצה ביותר ב-50 השנים האחרונות כשמסתכלים היום על מה שקורה בעזה, יהודה ושומרון, מזרח ירושלים, לבנון ובעיקר באיראן

גדי איזנקוט:  על רקע התקופה הזאת להגיש חוק כזה, נראה לי טעות חמורה

גדי איזנקוט:      נשאלת השאלה לגבי החזון והאסטרטגיה הישראלית

גדי איזנקוט:  לאן אנחנו רוצים ללכת? האם אנחנו רוצים מדינה יהודית ודמוקרטית ברוח מגילת העצמאות או שאנחנו רוצים משהו אחר? אני מאוד מעריך כתיבה וגילוי לב

גדי איזנקוט:  כשאני פותח מסמך שכתב חבר הכנסת סמוטריץ' לפני חמש שנים בו הוא מביע את המשנה שלו והמהלך הזה מתחבר לתפיסה של מפלגה שהיום היא קטנה יחסית אבל אולי היא המפלגה המשפיעה ביותר בכנסת, אני אקח אתכם רק לסעיף אחד שנראה תלוש, הזוי והוא מצביע על גישה שאני ממליץ לכולכם להגיע אליה

גדי איזנקוט:  תוכנית ההכרעה, המפתח לשלום נמצא בימין

גדי איזנקוט:       תשמעו מה הוא כותב

גדי איזנקוט:  "ניתן יהיה לשקול כאפשרות בעתיד גם מתן אזרחות מלאה לרבות זכות הצבעה לכנסת - לפלסטינים – בהתאם לכמות התושבים הערבים שיבקשו לעשות זאת, ובמקביל לגילוי נאמנות מוחלטת למדינה היהודית באמצעות קיום חובת שירות צבאי"

גדי איזנקוט:  קראתי את זה ארבע פעמים ולא האמנתי אבל הוא כותב את זה

גדי איזנקוט:  הוא כותב שהם גם יקבלו את היכולת להתגייס לצבא כמו אזרחי ישראל הדרוזים שכרכו את גורלם עם מדינת ישראל כמדינה יהודית

גדי איזנקוט:      לקרוא את זה ולא להאמין שזה חזון של מנהיג מפלגה היום בכנסת ישראל

גדי איזנקוט:  אני מציע לקרוא את שאר השלבים

גדי איזנקוט:  אחד נראה יותר הזוי מהשני

גדי איזנקוט:      זו השורה התחתונה שלו: "להגיע למצב בעתיד שנאזרח את הפלסטינים, ניתן להם זכות הצבעה לכנסת ונגייס אותם לצה"ל כמו אחינו הדרוזים"

גדי איזנקוט:  הוא כותב את זה

גדי איזנקוט:  לא אני

גדי איזנקוט:      נראה לי שזו גישה הזויה אבל היא מקבלת תמיכה במהלכים הטקטיים האלה

גדי איזנקוט:  זה קורה בניגוד ל-70 אחוזים – או יותר נכון 78 אחוזים – של אזרחי ישראל שמתנגדים התנגדות נחרצת למדינה דו לאומית, ומה שאנחנו רואים לנגד עינינו זה מפגש של מפלגה קטנה יחסית שהיום היא המפלגה החזקה והדומיננטית בממשלת ישראל, שמתחברת לתפיסה ההולכת וגדלה בקרב הפלסטינים ביהודה ושומרון למה שהם קוראים חזון המדינה האחת

גדי איזנקוט:       לכן אני מציע לראות את האירוע הזה לא כאיזה אירוע נוסטלגי-טקטי שמאפשר טיולים בצפון השומרון אלא לראות את התמונה הכוללת ולראות לאן מפלגה קטנה יחסית עם גישה מאוד מאוד בעייתית – אני לא רוצה לתת לזה כינויים יותר חריפים – מובילה אתכם, את ממשלת ישראל, ומובילה את כולנו ונשאל מה זה תורם למדינה יהודית דמוקרטית ברוח מגילת העצמאות

גדי איזנקוט:  השאלה הגדולה, גם כאשר מדברים על רפורמה וגם כאשר מדברים על אירוע כזה או אחר, אני מציע לחזור ולהיות בקשר עין עם המטרה שאפשרה את הפלא הזה של מדינה יהודית דמוקרטית, מתקדמת מאוד, אחרי אלפיים שנות גלות

יולי יואל אדלשטיין: תודה

יולי יואל אדלשטיין:  חבר הכנסת בועז ביסמוט

יולי יואל אדלשטיין:  אחרי חבר הכנסת ישראל אייכלר

בועז ביסמוט: אני אהיה קצר

בועז ביסמוט:  רציתי לתקן אבל לפני כן, מאחר ודיברנו עכשיו על החוק עצמו, תזכורת

בועז ביסמוט:  מדברים עכשיו על מפלגות קטנות

בועז ביסמוט:  אני רוצה לדבר על רעיון גדול

בועז ביסמוט:  עזוב מפלגה קטנה, נדבר על רעיון גדול

בועז ביסמוט:  רעיון גדול הוא ההתיישבות

בועז ביסמוט:  המתיישבים היום הם החלוצים של אתמול

בועז ביסמוט:  להפך, לא רק שאנחנו לא צריכים לבקר אותם אלא צריכים להגיד להם תודה

בועז ביסמוט:  כל מאחז כזה שאתה מאשר, אתה רק מחזק לא רק את אחיזתך בארץ אלא את מעמדך ואת ביטחונך

בועז ביסמוט:  זאת אומרת, כל התפיסה היא בדיוק הפוכה

בועז ביסמוט:      אילו היינו מקשיבים לאותם אלה שמתנגדים היום להתיישבות שלנו, יכול להיות שבכלל לא היינו מקימים מדינה

בועז ביסמוט:  אבל לא על זה אני רוצה לדבר אלא על הדברים שאמר בן ברק

בועז ביסמוט:      נכון, אתה צודק שבאמת אריאל שרון קיבל את ההחלטה

בועז ביסמוט:  אריאל שרון היה יושב ראש הליכוד, אבל מה לעשות, אני משתייך למפלגה שהיא דמוקרטית

בועז ביסמוט:  המצביעים של הליכוד או התומכים של הליכוד או המתפקדים של הליכוד הם חזקים מהאיש שעומד בראש הליכוד וזה הוכח גם בעבר

בועז ביסמוט:  הראיה, אריאל שרון הבטיח דברים הפוכים לגמרי לפני הבחירות, לא יישם אותם והראיה שהוא היה צריך באותה שנה, 2005, להקים מפלגה חדשה שנקראת מפלגת קדימה

בועז ביסמוט:  זה קצת להראות לך עד כמה בימין לא הולכים בצורה עיוורת אחרי איזה מנהיג שמציב אותם במקומות שלהם כמו במפלגות אחרות

בועז ביסמוט:  להזכיר לך את הכתמים נגד הכחולים

בועז ביסמוט:  הלב נקרע

בועז ביסמוט:  לבוא ולומר שבעקבות זה מצבנו הביטחוני אפילו אולי השתפר, אני בטח לא רוצה לחזור לעזה

בועז ביסמוט:  אף אחד לא רוצה לחזור לעזה וזה גם לא היה במצע של בגין

גלעד קריב: זו הצעה כתובה בשם הממשלה

בועז ביסמוט: תן לי להמשיך

בועז ביסמוט:  דיברת איתי

רם בן ברק: אם זה לשפר את הביטחון, למה לא לכבוש את עזה?     

בועז ביסמוט: עם כל הכבוד, אתה לא יכול לסלף

בועז ביסמוט:  להפך

בועז ביסמוט:  אתה יודע, רצה לקלל ויצא מברך

בועז ביסמוט:  אגב, זאת אנלוגיה למה שקורה גם היום

בועז ביסמוט:  יש דברים שאנחנו אידיאולוגית הולכים אחריהם ולא אחרי המנהיג אלא אחרי קו מסוים

בועז ביסמוט:  לגבי מה שקרה ב-2005, אפילו יותר מזה, אני גם אזכיר לך שהייתה ועדת חקירה ממלכתית לגבי הדרך שנהגו והתנהגו כלפי המפונים

בועז ביסמוט:  אני טועה או צודק? אז עד כאן

בועז ביסמוט:  לא לסלף את ההיסטוריה

רם בן ברק: אם זה משפר את הביטחון, למה לא לחזור לעזה?     

יולי יואל אדלשטיין: תודה בועז ביסמוט

יולי יואל אדלשטיין:  רם, כבר דיברת

יולי יואל אדלשטיין:  חבר הכנסת ישראל אייכלר ואחריו חבר הכנסת משה סולומון

בועז ביסמוט: גם על זה אני רוצה לענות לו

בועז ביסמוט:  היה ספר נהדר של דן שיפטן, "כוח ההפרדה", ספר נפלא, נכתב בשנות ה-90

בועז ביסמוט:  דן שיפטן כתב דבר יפה אבל שים לב, אתה התנתקת מעזה, עזה לא התנתקה ממך

ישראל אייכלר: אדוני היושב ראש, כשאני רואה את המלחמה בין אוקראינה לרוסיה, 30 שנים אחרי שהם היו עם אחד ואפילו מעורבים מאוד, ששוחטים והורגים 100 אלף מהצד הזה ו-100 אלף מהצד הזה, אני יודע שאנחנו חיים היום בתקופה מאוד מאוד אלימה

ישראל אייכלר:  כשאני רואה איך חוסמים את נמל חיפה ואני רואה איך חוסמים את שדה התעופה, חוסמים כבישים ואיך מדברים – אנשים שהם לא משולי המחנה או נערי גבעות למיניהם או נערי מדבריות אלא אנשים שהיו מנהיגים של המדינה הזאת – ואומרים דברים של שפיכות דמים ומכינים דעת קהל להפיכה צבאית וכל הדברים האלה, אני אומר לעצמי והמשכיל בעת ההיא יידום כי יש לי המון דברים לומר על מה שקורה בימים האלה בארץ הזאת, ואני צריך לכתוב את הדברים וביום מן הימים להוציא אותם

ישראל אייכלר:      לכן בעניין הזה אני לא רוצה לדבר

ישראל אייכלר:  והמשכיל בעת ההיא יידום

ישראל אייכלר:  אנחנו שומרי הסף של הדמוקרטיה

ישראל אייכלר:  אנחנו נבחרנו על ידי העם ואנחנו צריכים לשמור על הדמוקרטיה מפני הדיקטטורה השיפוטית שהופכת לדיקטטורה אלימה ברחובות

ישראל אייכלר:       בעניין ההתנתקות עצמה

ישראל אייכלר:  אני לא נכנס עכשיו מה היה בהתנתקות, מי עשה אותה ומה הייתה המטרה

ישראל אייכלר:  נדמה לי שאני כבר כתבתי אז – ודאי חשבתי כך - שכל המטרה של ההתנתקות הייתה לשבור את המפרקת של הציונות הדתית

ישראל אייכלר:  מי שיודע את העומק של הדברים

ישראל אייכלר:  הם לא רצו להיות חמורו של המשיח, כפי שהם הגדירו את זה

ישראל אייכלר:  חשבו שהציונים הדתיים הולכים להשתלט על המדינה באמצעות ההתיישבות

ישראל אייכלר:  זאת הייתה מטרת ההתנתקות, בוודאי ההתנתקות מצפון השומרון שלא היה לה שום קשר עם עזה

ישראל אייכלר:  בעזה הייתה גישה שאמרת שמסוכן לחיות שם ולא היה שום הסכם שלום שאפשר להצדיק כל מיני דברים

ישראל אייכלר:  כאן הייתה התנתקות מחומש, מצפון השומרון, אך ורק כדי לשבור את המפרקת של הציונות הדתית ושל היהדות הדתית

ישראל אייכלר:       לכן בחומש אי אפשר להגיד כמו לגבי עזה כשאומרים לא נחזור לעזה

ישראל אייכלר:  ברור שלא נחזור לעזה

רם בן ברק: למה?     

ישראל אייכלר: בחומש יהודים חיים

ישראל אייכלר:  באזור השומרון חיים יהודים וכשיהודים חיים שם, צריך לעשות לפחות את התיקון הסמלי הזה של הפשרת השיבה של היהודים האלה לחומש אך ורק כדי להוכיח שמדינת ישראל עדיין מדינה יהודית ולא מדינה אנטי יהודית

ישראל אייכלר:  תודה רבה

יולי יואל אדלשטיין: תודה חבר הכנסת ישראל אייכלר

יולי יואל אדלשטיין:  חבר הכנסת משה סולומון ואחרי חבר הכנסת מאיר כהן

משה סולומון: תודה אדוני היושב ראש

משה סולומון:  אני אומר שההתנתקות שהייתה ב-2005 ביסודה היא טעות

משה סולומון:  טעות היסטורית

משה סולומון:  יש הרבה מה לומר על מכון מולד שנציגו דיבר קודם

משה סולומון:  טוב אנחנו עושים כשאנחנו מתקנים את הטעות

משה סולומון:  כשיש טעויות, מתקנים טעויות וזה מה שאנחנו עושים עכשיו

משה סולומון:       לדבריך רם

משה סולומון:  אם הימין הוא זה שפינה, אז הפה שאסר הוא הפה שיתיר זה מה שאנחנו עושים עכשיו

משה סולומון:  אנחנו מבינים עכשיו שהייתה כאן טעות יסודית ולכן נכון אנחנו עושים כשאנחנו מתקנים עם כל הדיונים, עם כל המחשבות עם כל הדיוקים שאנחנו עושים עד כאן

רם בן ברק: אז תלכו עד הסוף

לימור סון הר-מלך: כך היה ראוי

משה סולומון: הדבר השלישי שאני אומר לך זה שבעיניי ארץ ישראל היא ערובה לביטחון של ישראל

משה סולומון:  אנחנו היינו בגלויות, אנחנו היינו מפוזרים בכל מיני מקומות, הדבר היחיד שהוא ערובה לקיומנו ולביטחון שלנו זו אדמת ארץ ישראל

משה סולומון:  לכן הביטחון צריך לבוא כך שארץ ישראל תהיה שלמה ולא הפוך

משה סולומון:  לא להתנהל בצורה של אם אני יכול להבטיח את הביטחון או לא אלא לדעת שהארץ השלמנה היא של עם ישראל ואנחנו נעשה את כל המנגנונים כדי שהביטחון יהיה במקומות האלה

משה סולומון:  לכן הניסיון להפוך את הקערה הוא טעות יסודית

משה סולומון:  לכן אני חושב שאנחנו עושים כאן תיקון טעות משמעותי מאוד מאוד והיכן בארץ שאנחנו נחשוב שאנחנו צריכים להתיישב, נתיישב באותו מקום ולפי הסדר שאנחנו נקבע

משה סולומון:  אם נצטרך לחזור, אני מקווה שנחזור, לעזה, אנחנו נחזור גם לעזה

משה סולומון:  תודה

יולי יואל אדלשטיין: תודה רבה חבר הכנסת משה סולומון

יולי יואל אדלשטיין:  חבר הכנסת מאיר כהן ואחריו חבר הכנסת ניסים ואטורי

מאיר כהן: אדוני היושב ראש, תודה רבה

מאיר כהן:  אני רוצה לומר לסלומון שאני מקווה שלא נחזור לעזה אבל אני מקווה שבתיקוני הטעויות אתם תדבירו את החמאס

מאיר כהן:  לא, אתה לא חייב להגיב

מאיר כהן:  בינתיים אני רואה שהחמאס עושה כמעט כרצונו וכל הזמן יש סיבה למה אנחנו לא מגיבים

מאיר כהן:       תראה, בתפיסת עולמי אני אומר שבכל מקום בו יש יהודים, אני אגן עליהם ולא משנה מה התפיסה הפוליטית

מאיר כהן:  אגב, לגבי נערי הגבעות, הייתה לי הזדמנות פז לפני כמה חודשים לפגוש את נערי הגבעות

מאיר כהן:  מצאתי שם ילדים שחלקם תינוקות שנשבו אבל ילדים שאפשר לדבר איתם והם ממש לא כמו שמתארים, לפחות חלקם, אלה שאני פגשתי

מאיר כהן:  מדהים

מאיר כהן:  אני אומר את זה ואני לא איש ימין

מאיר כהן:      אדוני היושב ראש, אנחנו עדים לתהליך שבו קיצוניות או משמאל או מימין משתלטת על השיח הציבורי גם בתוך הכנסת

מאיר כהן:  הרי ברור לכולם שלעזה אנחנו לא נחזור

מאיר כהן:  הרי ברור לכולם שמעמדנו והיותנו חלק ממשפחת העמים מחייב אותנו להסתכל תמיד שמאלה וימינה ולחשוב מה הם אומרים, במיוחד גדולת הידידות שלנו, ארצות הברית

מאיר כהן:  ובכל זאת כל אחד מנסה לשלם משהו כדי להוכיח את קיומו כאן, לקיצוניים או מצד שמאל או מצד ימין

מאיר כהן:  לכן דווקא אני מצפה ממך אדוני היושב ראש - שאתה מוביל איזו מתינות או סמל של מתינות - שאת הדיון הזה היית דוחה

מאיר כהן:  אין שום דבר דחוף בדיון הזה בימים האלה

מאיר כהן:  זה דיון חשוב, זה דיון שבו צריכים לשמוע את הדעות, זה דיון שאני לא פוסל אותו

מאיר כהן:  אני לא מסכים עם שום מילה שהגברת הר מלך אומרת, עם שום מילה, אבל בוודאי ובוודאי שזה המקום שבו הדברים שלה צריכים להיאמר, וגם של סולומון

מאיר כהן:  אבל יש לפעמים חכמה של מנהיגות שבאה ואומרת בעיתוי הזה, את זה אני לא שם על השולחן

מאיר כהן:  תודה רבה

יולי יואל אדלשטיין: תודה חבר הכנסת מאיר כהן

יולי יואל אדלשטיין:  חבר הכנסת ניסים ואטורי ואחריו חבר הכנסת גלעד קריב

ניסים ואטורי: בנושא של הליכוד עשה התנתקות – את הצ'יזבט הזה מספרים הרבה זמן

מאיר כהן: זה לא צ'יזבט

ניסים ואטורי: רגע

ניסים ואטורי:  רגע

ניסים ואטורי:  אני מדבר עכשיו

ניסים ואטורי:  לכן הליכוד הגיע ל-12 מנדטים

ניסים ואטורי:  יושב כאן יושב ראש הוועדה הזאת שהוא היה אחד מני מעט

ניסים ואטורי:  הליכוד התפרק לגמרי

ניסים ואטורי:  זו הוכחה שלא תמיד אנחנו ביביסטים, אריאל שרון או מישהו אחר

ניסים ואטורי:  זה לא משנה

ניסים ואטורי:  קודם כל מעניינים אותנו אידיאלים וזה לא משנה כרגע המנהיג

ניסים ואטורי:  אנחנו הולכים עם נתניהו כי קודם כל הוא ראוי והוא מנהיג מאוד ראוי, אבל אני אומר שנשארנו עם 12 מנדטים והליכוד כמעט התפרק בגלל הנושא הזה

ניסים ואטורי:  זה לא הליכוד עשה את זה

ניסים ואטורי:  לא הליכוד עשה את הגירוש מגוש קטיף

ניסים ואטורי:  הליכוד התפרק לגמרי, התפוצץ לגמרי, נשארנו 12 מנדטים, ביניהם יולי אדלשטיין והוא למזלנו ההוכחה הכי חיה שיש כאן

יולי יואל אדלשטיין: לשם הדיוק ההיסטורי, נשארתי מחוץ לכנסת

יולי יואל אדלשטיין:  נכנסתי לאחר התפטרות חברי כנסת אחרים

ניסים ואטורי: אתה רשום בין ה-12

ניסים ואטורי:  בדקתי עכשיו

יולי יואל אדלשטיין:  במורדים כן

מאיר כהן: היושב ראש, טוב שהערת

ניסים ואטורי: הוא היה רשום בין ה-12

ניסים ואטורי:  מוזמנים לפתוח גוגל, ויקיפדיה, מה שאתם רוצים

ניסים ואטורי:  אתה בין ה-12

ניסים ואטורי:  אני לא יודע את מי החלפת שהוא נעלם לגמרי מההיסטוריה

זאב אלקין: אני יכול לתת לך כמה שמות של חברי כנסת

זאב אלקין:  הם לא נעלמו מההיסטוריה

זאב אלקין:  נתן שרנסקי, עוזי לנדאו, דני נווה

ניסים ואטורי: בין חברי הכנסת המכהנים זה יולי אדלשטיין

ניסים ואטורי:  היה יובל שטייניץ

ניסים ואטורי:  יש עוד כמה

זאב אלקין: לא

זאב אלקין:  אנחנו מדברים על דברים שונים

זאב אלקין:  בסדר

ניסים ואטורי: לגבי מה שרם חברי אמר

ניסים ואטורי:  אני לא רואה שום התגברות הביטחון האישי של אף תושב, לא בדרום הארץ, לא בקרבת יהודה ושומרון מאז ישראל נוהגת בהתקפלות

ניסים ואטורי:  באזורים בהם אנחנו מתקפלים, או שמקבלים טילים על הראש שלנו או שמקבלים חוסר ביטחון

ניסים ואטורי:  הדיון כרגע הוא לא אם אנחנו חוזרים לגוש קטיף או לא חוזרים לגוש קטיף

ניסים ואטורי:  לא עלה בפרומיל אחד הביטחון של אזרחי ישראל

ניסים ואטורי:  תל אביב מופגזת, למרות שאין הבדל בין תל אביב לאשקלון אבל העובדה היא שכל הארץ מטווחת בגלל הגירוש מגוש קטיף

ניסים ואטורי:  לכן זאת לא הדוגמה

ניסים ואטורי:      אני חושב שזה ראוי מאוד לתקן את החוק וכן לחזור לצפון השומרון

ניסים ואטורי:  במקומות שאנחנו כן יכולים, כן לאחוז בשטח וצריכים לאחוז בכל השטח ביהודה ושומרון ללא יוצא מן הכלל כי אחרת גם לגבי תל אביב נדון בעוד כמה שנים

ניסים ואטורי:      רם, גם אצלנו בצפון, אנחנו כל כך חכמים גדולים, גם שם אומרים שיש רצף ערבי, בואו נוותר

ניסים ואטורי:  למה? כי 60 אחוזים ערבים

ניסים ואטורי:  באזור שלי ושלך

ניסים ואטורי:  לכן אסור לוותר על אף שעל ולא משנה עכשיו הדעה שלך

ניסים ואטורי:  אני יודע שיש כאלה שרוצים לשמור את הדעה הימנית שלהם ואת המיקום שלהם במפה הפוליטית אבל תדעו דבר אחד והוא שאסור לוותר על אף שעל ולא משנה באיזו נקודה בארץ ישראל כי אחרת אנחנו נוותר על חיפה, על שייח' מוניס בתל אביב

ניסים ואטורי:  תודה רבה

יולי יואל אדלשטיין: תודה חבר הכנסת ואטורי

יולי יואל אדלשטיין:  חבר הכנסת גלעד קריב ואחריו חבר הכנסת אריאל בוסו

גלעד קריב: תודה אדוני

גלעד קריב:  אני לא אחזור על כל הדברים שאמרתי בהערה לסדר אבל כן אומר לפרוטוקול שהמצב שבו, למרות בקשותינו, לא מתקיים דיון חסוי עם גורמי מערכת הביטחון, זאת לא רק פגיעה בזכויות שלנו כחברים בוועדת חוץ וביטחון או כממלאי מקום אלא בעיניי זה להכשיל אותנו בדיון שהוא לא רציני ולא יסודי, ואני מתפלא על כך שלא טרחת לקיים דיון חסוי בסוגייה שחד משמעית יש לה השלכות ביטחוניות

גלעד קריב:  יש כאן ויכוח פוליטי מקצועי האם הדבר יסייע לביטחון או יפגע בביטחון

גלעד קריב:  העובדה שלא מתאפשר לנו לשאול בדיון חסוי את גורמי הביטחון מה עמדתם, היא באמת פגיעה חריפה מאוד בסדר העבודה של הבית הזה

גלעד קריב:  הדברים לא רק מופנים אליך אלא מופנים גם ליועץ המשפטי ואני מבקש לשמוע לפני ההצבעה את ההתייחסות שלו

גדעון סער: אני יכול להרגיע אותך ולומר לך שגם לפני תוכנית ההתנתקות הדרג המדיני לא שאל את דרגי הביטחון מה עמדתם בנושא הזה

גלעד קריב: חבל מאוד

גדעון סער: דווקא אז הגישה שלכם הייתה אחרת

גלעד קריב: של מי?     

גדעון סער: של מפלגת העבודה

גלעד קריב: הגישה שלנו

אוריאל בוסו: כשהם היו עם 40 מנדטים

גדעון סער: לא

גדעון סער:  אז היו להם 17

גלעד קריב: אדוני, אני צריך להזכיר בראשות איזו עמד ראש הממשלה שביצע את ההתנתקות ואיך הצביע ראש הממשלה הנוכחי שעומד בראשות אותה מפלגה?     

אוריאל בוסו: תחזור על המנטרה

גדעון סער: אני בעד שתזכיר איך הצביע ראש הממשלה הנוכחי על ההתנתקות

גלעד קריב: כבר הזכרתי

גלעד קריב:  עמיתי לאופוזיציה, הזכרתי

יולי יואל אדלשטיין: חבר הכנסת גלעד קריב ברשות דיבור ואני מבקש לא להפריע לו

גלעד קריב: בתגובה לדבריו של חבר הכנסת ביסמוט, אני אזכיר שהממשלה נתנה תשובה רשמית להצעת החוק

גלעד קריב:  השר יצחק וסרלאוף ענה בשם הממשלה, לא דעה אישית שלו, על הצעת החוק וציין במפורש שהצעת החוק הזאת אמורה לסלול את הדרך לחזרה לעזה

גלעד קריב:  אם השר וסרלאוף לא ייצג את עמדת הממשלה, תתכבד הממשלה ותבהיר כי אם אני לא טועה, השר וסרלאוף הוזמן לדוכן לא כחבר הכנסת וסרלאוף אלא על מנת למסור את תגובת ממשלת ישראל להצעות החוק הפרטיות

גלעד קריב:  אתם מוזמנים לעיין בפרוטוקול

גלעד קריב:  אם יושב ראש הוועדה שהוא אחד המציעים רוצה לתקן אותי, בבקשה

גלעד קריב:  הפרוטוקול נמצא אצלי

גלעד קריב:  הדברים כתובים שחור על גבי לבן

גדעון סער: אבל אתה לא מתנגד שנוציא את עזה מתחולת החוק

גלעד קריב: כן

גלעד קריב:  היה כאן דיון על עמדת הממשלה ואני אומר שעמדת הממשלה מאוד ברורה לגבי הצעת החוק בנוסח המקורי

גלעד קריב:  צריך לומר בצורה מאוד פשוטה שאישור הצעת החוק הזה יביא להגדלת החיכוך בין מתיישבים ישראלים לבין תושבים פלסטינים

גלעד קריב:  את המחיר של החיכוך הזה אנחנו רואים יום יום בשטחים

גלעד קריב:  אנחנו לא מדברים רק על מהלך שהמטרה שלו להכשיר את הישיבה בחומש או בעצם לפטור את השוהים כרגע באופן בלתי חוקי בחומש מהוראות הדין הפלילי, אלא יש כאן הזמנה ברורה להקמת מאחזים בלתי חוקיים נוספים, גם באתרי שלושת היישובים הנוספים שפונו וגם על כל גבעה רעננה באזור ג'נין

גלעד קריב:  זו המשמעות

גלעד קריב:  לומדים אותה מהמציאות שקיימת בכל יתר שטחי יהודה ושומרון שבהם אין הגבלת כניסה לישראלים

גלעד קריב:      כל מי שמציג את ההצעה הזאת רק כאיזשהו תיקון עוול מוסרי, איזושהי הכרזה שמטרתה להעביר מסר ערכי ומוסרי, טועה ובעיקר מטעה

גלעד קריב:  יש כאן הכשרה של מהלך של הקמת מאחזים בלתי חוקיים באזור היחיד ביהודה ושומרון - - -     

ניסים ואטורי: מה בלתי חוקי? אנחנו החוק

גלעד קריב: אדוני, סליחה

גלעד קריב:  יש היום בשטחים עשרות נקודות התיישבות לא חוקיות, בחלקן יושבים בודדים

יולי יואל אדלשטיין: זאת אומרת, לשיטתך יש חוקיות?     

גלעד קריב: על פי דיני מדינת ישראל, כן

גלעד קריב:  על פי הדין הבין-לאומי הדבר נמצא בסימן שאלה

גדעון סער: למה אתה רואה את עצמך כפוף? הצגת שתי עמדות ואני שואל

גלעד קריב: חבר הכנסת סער, אני לא בשימוע

גלעד קריב:  בפעם האחרונה שבדקתי אני לא הצגתי מועמדות לכהונה כחבר כנסת בתקווה חדשה

גלעד קריב:  זה בסדר שאתה מפלגת ימין באופוזיציה

גלעד קריב:  אני שייך למפלגה שחושבת שההיפרדות מהפלסטינים וחלוקת הארץ זה מה שיבטיח את עתיד הציונות

גלעד קריב:  אתה חושב אחרת

גלעד קריב:  זה בסדר

גלעד קריב:  יש בינינו הרבה הסכמות בעניינים אחרים

גלעד קריב:  בנושא הזה אין בינינו הסכמה

גדעון סער: שאלתי אותך באופן ענייני כי הצגת גם את עמדת המשפט הישראלי גם את עמדת המשפט הבין-לאומי

גלעד קריב: חבר הכנסת סער, כולנו יודעים שאתה איש ימין, כולנו יודעים שאתה תוקף את ראש הממשלה הנוכחי על כך שהוא הצביע שלוש פעמים בעד ההתנתקות

גדעון סער: ארבע

גלעד קריב: ארבע והתפטר שמונה ימים לפני הביצוע

גלעד קריב:  אנחנו זוכרים את הכול

גלעד קריב:  הכול כתוב אפילו בערך הוויקיפדיה

זאב אלקין: בזמן ההתנתקות הוא לא היה יושב ראש האופוזיציה?     

גלעד קריב: מכובדיי, אני תמיד שמח לסייע לעמיתיי באופוזיציה

גלעד קריב:  עוד מעט תוכלו לאגף את הממשלה הנוכחית מימין

זאב אלקין: אני רק מנסה לברר את העובדות

גלעד קריב: אני לא מתאמץ לעשות את זה

גלעד קריב:  אני מאגף את הממשלה הנוכחית מן הצד של השמאל הציוני שבעיניי זה הצד היחיד שיבטיח את עתיד הציונות

זאב אלקין: אני פשוט שמעתי נאום שלו לפני כשבוע בו הוא טען שהוא היה יושב ראש האופוזיציה

גלעד קריב: חבל על ההתנצחות כי הדיון כרגע הוא ענייני

גלעד קריב:  החוק הזה יביא תוך חודשים אחדים להקמת מאחזים בלתי חוקיים בצפון השומרון, אזור שהיום לא מתקיים בו חיכוך בין ישראלים לבין פלסטינים

אוריאל בוסו: מטרת החוק שזה חוקי

גלעד קריב: לחיכוך הזה יש השלכות ביטחוניות ומדיניות

גלעד קריב:  אני לא אחשוף שום דבר מהדיון החסוי שהיה כאן

גלעד קריב:  נדבר רק על הדיון הגלוי באישור צו המילואים

גלעד קריב:  בדיון הגלוי נאמר בצורה ברורה שהארכת תקופות המילואים נובעת מן המציאות של הביטחון השוטף ביהודה ושומרון

גלעד קריב:  זה כתוב בדברי ההסבר לצו

גלעד קריב:  אנחנו הולכים להעמיס על גורמי הביטחון כתוצאה מהחיכוך החדש שייווצר

גלעד קריב:  לא ברור איזה כוחות של צה"ל יבצעו את המלאכה והדבר המרכזי שלא ברור הוא מה סדר הכוחות שיידרש מכיוון שאדוני היושב ראש רוצה שאנחנו נצביע מבלי שאנחנו יכולים לשאול את גורמי התכנון בצה"ל מה היקף הסד"כ שלהערכתם יידרש לשים באזורי צפון השומרון כתוצאה מהחיכוך הגובר בין ישראלים לפלסטינים

גלעד קריב:      עוד שני משפטים

גלעד קריב:  אדוני היושב ראש גם מונע מאיתנו את היכולת להבין את ההשלכות המדיניות של הנושא

גלעד קריב:  אני אזכיר לחבריי שכתוצאה מההתנתקות גם בצפון השומרון מדינת ישראל קיבלה את ההכרה האמריקאית בגושי ההתיישבות

גלעד קריב:  הדבר הזה נעשה במסגרת מהלך מדיני מוכר היטב וברור

גלעד קריב:  אני לא יודע מה תהיה עמדת הממשל האמריקאי על כך שאחרי שניתנה הכרה בכתב בגושי ההתיישבות כחלק מההסדרים סביב ההתנתקות בצפון השומרון, עכשיו מדינת ישראל מתחילה ברוורס אינג'נירינג והאם אנחנו לא גורמים בכך לממשל האמריקאי לחשוב מחדש על ההכרה שלו בגושי ההתיישבות

גלעד קריב:  בשביל מה? הרי כרגע הריבונות הישראלית חלה על השטחים

גלעד קריב:  השאלה רק האם יוכלו להקים שם עוד מאחזים בלתי חוקיים ואם היו כאן גורמי המל"ל, גורמי משרד החוץ וגורמי השב"כ, היה אפשר לשאול אותם בדיון חסוי מה ההשלכות של החקיקה הזאת על הבנות עקבה שמוצגות על ידי ראש הממשלה כמרכיב מאוד מרכזי בתפיסת הביטחון הנוכחית שלנו לנוכח ההחרפה במתיחות בשטחים

גלעד קריב:      בקיצור, אדוני, אין כאן שום נוסטלגיה

גלעד קריב:  יש כאן מהלך מאוד ברור של חברת הכנסת סון הר מלך

גלעד קריב:  יש כאן עצימת עיניים שלך כאחד המציעים לגבי המשמעויות האמיתיות של הצעת החוק הזאת

גלעד קריב:  הצעת החוק הזאת היא הצעת חוק להגברת החיכוך היום יומי האלים והקשה בין ישראלים לפלסטינים באזור היחיד בשומרון בו זה לא מתקיים

גלעד קריב:  ההשלכות המדיניות והביטחוניות מרחיקות לכת

גלעד קריב:      אני מתפלא עליך אדוני היושב ראש שלפחות הדיון לא מתקיים בצורה שמכבדת לא את הוועדה, לא אותנו כחברים שמצביעים ולא את חומרת או את עוצמת הסוגיות שאנחנו מעלים כאן בהקשר לחקיקה הזאת

יולי יואל אדלשטיין: תודה

יולי יואל אדלשטיין:  חבר הכנסת אוריאל בוסו

יולי יואל אדלשטיין:  אחריו חבר הכנסת זאב אלקין

אוריאל בוסו: אדוני היושב ראש

אוריאל בוסו:  חבר הכנסת קריב אמר שחלק מהעלאת ימי המילואים והצורך זה בגלל המתח שקורה בשומרון

אוריאל בוסו:  אני רק אעדכן אותך ואומר אם לא היינו במתח מתמיד עם העם הפלסטיני והציבור שרוצה אותנו מעבר לים, כנראה ש-50 אחוזים מתקציב הביטחון היה מתייתר וכנראה ש-50 אחוזים ממי המילואים לא היו אבל זו המציאות שאנחנו נמצאים בה לאורך שנים ואני חושב שדווקא זה המקום כי להוקיר

אוריאל בוסו:      אתה נתת הרצאה

אוריאל בוסו:  לא דיברת שלוש דקות

אוריאל בוסו:  היושב ראש באמת נותן לך כאן פריווילגיה

אוריאל בוסו:  אני רואה את זה בכל הדיונים

אוריאל בוסו:  כל הכבוד     

ניסים ואטורי: וזה לא עזר כי בסוף הוא אמר שהוועדה לא מנוהלת נכון

אוריאל בוסו: אני תושב פתח תקווה וביקרתי לא פעם ולא פעמיים אלא עשרות פעמים בצפון השומרון

אוריאל בוסו:  אתה משקיף ואתה מסתכל ואתה רואה שללא ספק תושבי פתח תקווה וראש העין היו במצב ביטחוני הרבה יותר מתוח אם לא החלוצים שנמצאים במקום הזה

אוריאל בוסו:  אני שומע קולות ששואלים למה זה הזמן, ועכשיו מול האמריקאים, אבל כל חוק שהקואליציה הזאת מביאה וכל רפורמה או דיון – למה עכשיו

אוריאל בוסו:        רואים שבהצעת החוק הזאת מביאים באופן שקול ונכון

אוריאל בוסו:  לא ביטול ההתנתקות וחזרה לרצועת עזה שאפשר לומר לא אחראים אלא כרגע מה שנכון, כי דווקא כשמסתכלים ורואים בשנים האחרונות ולא רק בשנים האחרונות, רואים שהמתח גובר

אוריאל בוסו:  מצד שני הצורך שלנו לתפוס חבל ארץ אמיתי

אוריאל בוסו:  אם היינו באמת מאוזנים מול ההשתלטות שקורית שם על ידי הציבור הפלסטיני שהוא בחריגה, אתה מסתובב ורואה את הטבעת שמתהדקת דווקא מהצד השני, אתה מבין אתה צורך בעת הזאת לעשות

אוריאל בוסו:      אני חושב שזה תיקון היסטורי

אוריאל בוסו:  אני רוצה לומר משהו אחד

אוריאל בוסו:  הרב עובדיה זכותו יגן עלינו, כמה שכאב והקפיד על אריאל שרון בתקופת ההתנתקות כשהוא אמר לו מילים מאוד קשות: שייפול ולא יקום

אוריאל בוסו:  אנחנו לא נכנסים לגחלתם של צדיקים אבל ללא ספק זאת זכות אמיתית היום להצביע בעד תיקון היסטורי כזה בצפון השומרון וזה מחדש ימים כקדם

אוריאל בוסו:      אני רוצה לברך ולהודות לך יוסי דגן ולכל החלוצים שנמצאים שם

אוריאל בוסו:  אתם המגן האנושי שלנו

אוריאל בוסו:  לפני שבועיים שעבר יוסי התקשר אלי בשעה 1:00 בלילה, אחרי הפיגוע באחים הקדושים שנרצחו בחווארה

אוריאל בוסו:  אחרי שסיימנו את השיחה אמרתי לאשתי שיש ראשי ערים, ראשי מועצות, ואני מגיע מהתחום המוניציפאלי, אבל יוסי הולך מבית לבית בשכול, בפצעים, ובבתי חולים ולא עוזב ולא מרפה

אוריאל בוסו:  הוא חווה, ראה ונמצא

אוריאל בוסו:  הוא חלוץ אמיתי

אוריאל בוסו:  הוא מגיע לזירה

אוריאל בוסו:  באמת, הרבה כוחות נפש אתה צריך מעבר להיותך איש ציבור שחווה ורואה דברים

אוריאל בוסו:  זה לא לטפל רק בתשתיות, בתעסוקה ובחשמל אלא באמת בקיום היום יומי ואני רוצה להודות לך על כך, אני מאמין בשם הרבה אזרחי מדינת ישראל

אוריאל בוסו:       אני חושב שהתיקון הזה הוא תיקון חשוב

אוריאל בוסו:  יישר כוח

יולי יואל אדלשטיין: תודה רבה לחבר הכנסת אוריאל בוסו

יולי יואל אדלשטיין:  חבר הכנסת זאב אלקין ואחריו חבר הכנסת גדעון סער

זאב אלקין: תודה רבה אדוני היושב ראש

זאב אלקין:  קודם כל, אני מברך אותך וגם את לימור על ההובלה של החוק

זאב אלקין:  אני חושב שהוא חוק נכון

זאב אלקין:  נפל בחלקי הכבוד בזמנו להיות בין שני המגישים הראשונים שלו לפני כמה כנסות

זאב אלקין:  אני שמח שסוף סוף זה קורה

זאב אלקין:  אחרי שבמשך לא מעט שנים מנעו מאיתנו לקדם את החקיקה, היא מגיעה

זאב אלקין:  אני חושב שהמצב שקיים היום הוא לחלוטין לא הגיוני

זאב אלקין:      דעתי על ההתנתקות ידועה

זאב אלקין:  אני התנגדתי לה ובדיוק כמוך אני חושב שהיא טעות אבל אפילו בלי קשר לוויכוח הזה אחורה, ההסתכלות על המצב שיש היום, למעשה זה מצב הזוי לחלוטין

זאב אלקין:  יש רק שטח אחד והוא מצד אחד במעמד של שטח C, כמו כל שטח C ברחבי יהודה ושומרון, ולה עליו מגבלה חוקית מיוחדת שלא מאפשרת דברים מסוימים

זאב אלקין:  זה שכל שטח C מנוהל בפועל על ידי הצבא ככזה שמייצג שם את הריבון, זה ידוע

זאב אלקין:  בשביל זה לא צריך חקיקה מיוחדת אבל איסורים מחמירים והגבלות מיוחדות ולמעשה עונשים פליליים כבדים – הרי זה אנחנו לא שמנו כאן בחוק, אבל מי שיקרא בחוק המקורי ויסתכל מה משמעות העבירה מהסוג הזה, העונש יכול להיות מאסר שנתיים

זאב אלקין:  ברור למה שמו את זה אז

זאב אלקין:  היה מאבק מאוד קשה בכלים די דרקוניים כדי לבצע את ההתנתקות אבל ברור שהיום זה הזוי

זאב אלקין:       לכן אני חושב שהתיקון הזה הוא תיקון נכון, הוא הגיוני, הוא בסך הכול מנרמל את המציאות באזור הזה בהשוואה לכל שאר שטחי C

זאב אלקין:  כולנו גם יודעים היסטורית איך היישובים האלה נכנסו להתנתקות

זאב אלקין:  הם לא היו צריכים להיות שם מלכתחילה גם אליבא זה שחשב שצריך לצאת מרצועת עזה

זאב אלקין:  זה נכנס גם בלחץ של גורמים בין-לאומיים כדי שיהיה איזשהו צעד סמלי גם ביהודה ושומרון והם נבחרו כשעיר לעזאזל להיות הקורבן מול הלחץ הזה

זאב אלקין:  היום ברור שאין לזה שום משמעות

זאב אלקין:  זה חוק שהוא עקום לחלוטין

זאב אלקין:  הוא מייצר מציאות עקומה לחלוטין שצריך לתקן אותה

זאב אלקין:       אני מברך אותך על הנוסח החדש שבעיניי הוא תואם נכון את מה רוצים לעשות כאן ואת השינוי שרוצים לעשות וממקד את הדיון בנקודה הספציפית

זאב אלקין:  אני מבין את הרצון לקחת את הדיון סביב החוק הזה ובאופן די פופוליסטי ועם סיסמאות להגיד שהנה רוצים לחזור לעזה, אבל ברור שזה לא שם

זאב אלקין:  הנוסח הזה אומר את זה בצורה מפורשת

זאב אלקין:  אני שמח שהגענו עד הלום

זאב אלקין:      אני שמעתי את חבר הכנסת קריב ואני לא מבין איזה דיון חסוי הוא רוצה סביב הסוגייה הזאת

זאב אלקין:  אני חושב שהדברים כאן מאוד מאוד ברורים וגם יש לא מעט הזדמנויות בדיונים חסויים אחרים לקבל מידע, אם חסר לו בהקשר הספציפי הזה

זאב אלקין:  אני מניח שגם בשב"כ, גם בצה"ל וגם במשרד הביטחון יודעים על קיומו של הדיון הזה והוא לא חסוי בפני גורמי המקצוע שמלווים את הוועדה ולכן אם יש מישהו מגורמי המקצוע שחושב שצריך להגיד משהו חשוב, הוא היה יודע לעשות זאת וגם היה יודע לבקש דיון חסוי אם היה חושב שהדברים דורשים דיון חסוי

גלעד קריב: כך זה עובד בכנסת

גלעד קריב:  אנחנו ביקשנו דיון חסוי

ישראל אייכלר: הנציגים שלהם יושבים כאן והם אמרו שאין להם שום בעיה עם הנושא

יולי יואל אדלשטיין: חברים, אני לא רוצה לחזור ולומר אותו הדבר לפרוטוקול

יולי יואל אדלשטיין:  כל הגורמים הרלוונטיים קיבלו בקשה ממנהל הוועדה למתן חוות דעת

גלעד קריב: ולא הגישו

יולי יואל אדלשטיין: עדיין

גלעד קריב: אז אנא הזמן אותם לדיון

זאב אלקין: חבר הכנסת קריב, אני נוכחתי בדיונים גם בוועדה זו וגם בדיונים אחרים שבהם למשל אם השב"כ – אני אפילו לא מדבר על צה"ל ומשרד הביטחון אלא על השב"כ – חשב שיש לו מה להגיד, תאמין לי שהוא ידע להגיע לדיון, הוא ידע לבקש לסגור אותו כשצריך

זאב אלקין:  אם הוא לא צריך להיות כאן, זה אומר שאין לו מה להגיד והוא לא רואה בעיה

גלעד קריב: ואם לי יש שאלות אליו?     

יולי יואל אדלשטיין: יש מספיק דיונים בהם אתה יכול לשאול

גלעד קריב: כך עושים חקיקה? בדיונם אחרים בנושאים אחרים אני אשאל אותם על החקיקה הזאת?     

יולי יואל אדלשטיין: חבר הכנסת גלעד קריב, דיברת

גלעד קריב: אני אבקש חוות דעת של הייעוץ המשפטי

זאב אלקין: בהקשר הזה, רק לסיים את הנקודה הזאת

זאב אלקין:  מהניסיון שלי גורמי המקצוע בתחום הביטחוני במדינת ישראל, אין להם שום בעיה להגיד מה שהם חושבים, אגב, גם כאשר לפעמים זה לא בדיוק תואם את העמדה של הדרג המדיני

זאב אלקין:  רק בכנסת הזאת, בקדנציה הזאת, הייתי בכמה דיונים כאלה ושמעתי מהם הסתייגויות מחוקים כאלה ואחרים שהקואליציה קידמה

זאב אלקין:  הם אמרו באופן מלא כשהיו להם בעיות או בקשות לתיקונים או הסתייגויות

זאב אלקין:  הם הגיעו לדיונים ואפילו היו בוועדות שהן לא מקומם הטבעי

זאב אלקין:  הם יודעים להיות מאוד אקטיביים כשהם חושבים שיש איזושהי בעיה, ובצדק

זאב אלקין:  אני מברך אותם על כך

זאב אלקין:  זה מה שנדרש מהם

זאב אלקין:  העובדה למשל שאם שב"כ חשב שהוא לא צריך להיות כאן, אז כנראה שבאמת לא משנה לו והוא לא צריך להיות כאן

זאב אלקין:  אם הוא רצה, הייתה לו את האפשרות להיות כאן

זאב אלקין:  אני חושב שעצם ההחלטה שלהם לא להיות כאן, היא תשובה לדאגתך, חבר הכנסת קריב, ולשאלתך לגבי עמדתם

גלעד קריב: לא

זאב אלקין: אני מבין שאתה פחות סומך עליהם ממני

זאב אלקין:  אני סומך עליהם וגם על היושרה המקצועית שלהם

גלעד קריב: לא אדוני

גלעד קריב:  אני רק חושב שאתה לא יכול לקבוע מה התשובות של גורמים שלא נמצאים כאן לשאלות שאני לא שאלתי

גלעד קריב:  באמת, יש גבול להתנשאות או לפטרונות

גלעד קריב:  שאלות שאני לא שאלתי, גורמים שלא היו בדיון, ואתה אומר שקיבלתי תשובה

יולי יואל אדלשטיין: חבר הכנסת אלקין, אני מבקש לסיים

זאב אלקין: ניסיתי לשכנע את חבר הכנסת קריב

גלעד קריב: לא הצלחת

זאב אלקין: כנראה שכשלתי, כן

זאב אלקין:  באופן מפתיע כשלתי

זאב אלקין:      כאמור אדוני היושב ראש, אני רוצה לברך אותך על קידום החקיקה הזאת

זאב אלקין:  יפה שעה אחת קודם

זאב אלקין:  אני מניח שאני לא אוכל להשתתף בהצבעה כי מספר המקומות שלנו כאן הוא מוגבל ואני רק ממלא מקומו של חבר הכנסת סער שהוא באופן עקבי מתנגד לחוק הזה, בשונה מכל מיני אנשים אחרים

יולי יואל אדלשטיין: לא לחוק הזה אלא לחוק המקורי

גדעון סער: לחוק ההתנתקות

זאב אלקין: לחוק ההתנתקות, כן, אותו אנחנו מתקנים

זאב אלקין:  הוא לא ממציא היסטוריה מחדש אלא פשוט הולך באופן עקבי עם הקו הזה

זאב אלקין:  הוא כנראה יצביע גם בשמו וגם בשמי בעד

גדעון סער: אם אני לא אצביע, אני אקרא לך

יולי יואל אדלשטיין: תודה חבר הכנסת אלקין

יולי יואל אדלשטיין:  חבר הכנסת גדעון סער, בבקשה

גדעון סער: תודה אדוני היושב ראש

גדעון סער:  חבר הכנסת קריב המציא פה תיאוריה אבל האמת היא שהמילה תיאוריה היא קצת גדולה על זה

גדעון סער:  הוא המציא ספקולציה

גדעון סער:  יהיו התנחלויות בלתי חוקיות, יגדל החיכוך הביטחוני

גלעד קריב: יש כבר עכשיו

גלעד קריב:  חומש

גדעון סער:  אם יש כבר עכשיו, אז איך החקיקה תשנה את הדבר הזה? אני חייב להגיד שבמובן הזה הוא קונסיסטנטי ואני אסביר למה

גדעון סער:  כשהובאה לכאן תוכנית ההתנתקות, ואני חושב אדוני היושב ראש שאני ואתה היינו שני היחידים בחדר שהיו חברי הבית הזה בשעתו, הסבירו שהיא תשפר את מצב הביטחון, היא תהווה צעד שיקדם את השלום והיא גם – אני זוכר את הוויכוח שלי במליאת הכנסת עם שרת המשפטים דאז ציפי לבני – תשנה מהיסוד את התפיסה של העולם לגבי זכותה של ישראל להגנה עצמית

גדעון סער:  אגב, הדבר הראשון שקרס עם דוח גולדסטון, ממש זמן קצר אחרי ההתנתקות

גדעון סער:  לכן כל הספקולציות האלה, אין להן שחר

גדעון סער:  זה שמישהו ממציא ספקולציה, לא הופך את זה לתפיסה ביטחונית

גדעון סער:       אני רוצה לומר כמה דברים

גדעון סער:  קודם כל, אני מבקש לוודא באמת שעזה היא מחוץ לחוק כמו שנאמר על ידי היושב ראש במליאה

גדעון סער:  מבחינתי זה השיקול של התמיכה בהמשך החקיקה כי אני חושב שיש הבדל מהותי בין צפון השומרון לבין רצועת עזה

גדעון סער:  אנחנו ממש לא מעוניינים שישראלים מחר בבוקר ייכנסו לשטחי רצועת עזה וזה ברור לכל אדם

זאב אלקין: זה כתוב מפורשות בנוסח שמונח כאן

יולי יואל אדלשטיין: אתה קצת איחרת

יולי יואל אדלשטיין:  היועץ המשפטי לוועדה קרא את נוסח הצעת החוק

זאב אלקין: כתוב שמדובר על ההחרגה של הסעיפים, רק על השטח בצפון השומרון המסומן

גדעון סער: הבסיס של האירוע הוא מאוד מאוד פשוט

גדעון סער:  אין שום בסיס למניעת שהייה בשטח שהוא לא שטח A

גדעון סער:  זה שטח בארץ ישראל שלא נמסר לרשות הפלסטינית ולמה שנחיל על עצמנו מגבלות? איזו סיבה יש שנחיל על עצמנו מגבלות? יהיה מה שיהיה בעתיד, לחבר הכנסת קריב יש תוכנית אחרת, העם בישראל יתמוך בעמדה המדינית שלו, הוא יוכל לממש אותה, לאחרים יש תוכניות אחרות אבל זה לא שטח שנמסר

גדעון סער:  מה פתאום שאנחנו נחיל מגבלות על אזרחים ישראלים כאילו זה שטח A?     לכן אין שום הצדקה למניעת השהייה

גדעון סער:  כל התפיסות האחרות שנובעות או כל הספקולציות הן לא נכונות

גדעון סער:      הדבר הראשון הוא נושא הישיבה בחומש לא קשור במישרין לנקודה הזאת

גדעון סער:  הישיבה בחומש היום יושבת על קרקע פלסטינית פרטית

גדעון סער:  בשביל לפתור את אירוע הישיבה בחומש צריך לעשות מהלך אחר

גדעון סער:  הלוואי שיהיה מהלך כזה אבל הוא לא קשור למיקום של הישיבה בחומש

גדעון סער:      הדבר השני הוא התנחלויות או היאחזויות בלתי חוקיות

גדעון סער:  אני מאמין שהתיישבות צריכה להיות על פי חוק, התיישבות צריכה להיות בהחלטות ממשלה

גדעון סער:  אנחנו עברנו את הימים אולי הראשונים של ההתיישבות

גדעון סער:  ההתיישבות היום היא גדולה

גדעון סער:  חלק מהחוסן שלה הוא הביצוע של ההתיישבות על פי חוק ועל פי החוק הישראלי – חבר הכנסת קריב – זה על פי המשפט הישראלי

גדעון סער:  בית המשפט העליון, נדמה לי בבג"צ בית אל, קבע את ההתיישבות כחלק מתפיסת הביטחון של מדינת ישראל

גלעד קריב: גם הישיבה בחומש על קרקעות פרטיות של פלסטינים

גדעון סער: אני מבהיר

גדעון סער:  אני תומך בהתיישבות על פי חוק

ניסים ואטורי: מה זה פלסטינים? אימא שלי פלסטינאית, אתה יודע?     

גדעון סער: אני תומך בהתיישבות על פי חוק

גדעון סער:  ממשלת ישראל היא זו שמחליטה לגבי העניין הזה

גדעון סער:  בזה שאני תומך בחוק הזה, אני לא תומך בזה שמחר בבוקר יוחלט להחזיר את ארבעת היישובים שנעקרו ב-2005

גדעון סער:  אני הצבעתי אז נגד

גדעון סער:  אני חשבתי שזה לא נכון

גדעון סער:  חשבתי שמה שנאמר קודם על ידי אלקין הוא מדויק במובן הזה שהיישובים בצפון השומרון - אז קיים איתי ראש הממשלה דאז אריאל שרון שש פגישות כדי לשכנע אותי לתמוך בהתנתקות לפני שהוא יצא – אני יודע שהיישובים האלה לא נכללו בתוכנית המקורית של ההתנתקות

גדעון סער:  הם היו דרישה אמריקאית על מנת לסמן את זה שיהיה כביכול המשך ביהודה ושומרון

גדעון סער:  אגב, גם שלושת היישובים בצפון רצועת עזה – דוגית, ניסנית ואלי סיני -לא נכללו בתוכנית המקורית

גדעון סער:  שני הדברים האלה היו כמובן חמורים מהטעמים האלה בחבל עזה משום שהם יצרו את העניין של הקו של 1967 שהוא לא נכון

גדעון סער:      לכן אני אומר שאנחנו לא מחליטים היום על הקמת ארבעה ישובים

גדעון סער:  זה גם לא בסמכותנו

גדעון סער:  אנחנו מבטלים איסור בלתי מוצדק שקיים על אזרחי ישראל להיות בכלל בשטח הזה שהוא לא שטח של גוף פוליטי אחר

גדעון סער:  אני חושב שזה דבר נכון

גדעון סער:      אני רוצה לברך את היושב ראש על הדבר הזה

רם בן ברק: גם אם תגיד שאתה לא תומך זה, אתה יודע שזה פועל יוצא

גדעון סער: אם זה יקרה או לא יקרה, תלוי בהחלטות הדמוקרטיות שייפלו במדינת ישראל

גדעון סער:  בוא לא נייחס איזושהי קדושה לעקירת הישובים האלה

גדעון סער:  גם אריאל שרון לא התכוון לעקור אותם

גדעון סער:  זו הייתה דרישה אמריקאית שהוא קיבל אותה ולפי דעתי זה לא היה נכון

בועז ביסמוט: קיבל ללא התייעצות עם גורמי מקצוע

גדעון סער: בגלל ההערה של ביסמוט, אני רוצה להגיד עוד משהו לגבי יושב ראש הליכוד הנוכחי

גדעון סער:  להגיד שהוא תמך בהתנתקות ארבע פעמים, זה ממעיט

גדעון סער:  הדבר היותר חמור הוא שאחרי שהיה משאל המתפקדים בליכוד בשנת 2004 ורוב גדול מאוד של חברי הליכוד הצביע נגד תוכנית ההתנתקות והייתה הזדמנות ריאלית לעצור את תוכנית ההתנתקות בוודאי במתווה שבוצע בסופו של דבר – לצערי נתניהו קיבל את מה שנקרא אז פשרת לבני שלא הייתה פשרה ולא נעליים אלא הייתה פשוט בדיחה וזה מה שאפשר את ביצוע תוכנית ההתנתקות

גדעון סער:       אני רוצה לקבוע את זה כמי שהיה אז ויודע גם שמיד אחרי ביצוע משאל החברים בליכוד ב-2004 שרון שקל לצמצם את התוכנית הזאת

גדעון סער:  אם אז הייתה בקרב שרי הליכוד דאז – ואגב, אני סירבתי להיות כי סירבתי להיות חבר בממשלה אחרי שעברה תוכנית ההתנתקות וזה גם הוצע לי – אם היו אז שרים שהיו יודעים לעמוד ולגבות את ההחלטה של חברי הליכוד באותו זמן, לא הייתה תוכנית התנתקות

גדעון סער:  לכן החלק הוא הרבה יותר חמור מזה שהוא הצביע בעד בממשלה ובכנסת כי היה לו את הכלי לבלום את זה בזמן אמת ואת זה אני אומר אחרי ששמעתי אין ספור שקרים מפי יושב ראש הליכוד וראש הממשלה דהיום בהקשר הזה בדגש על השבועות האחרונים

יולי יואל אדלשטיין: תודה חבר הכנסת סער

בועז ביסמוט: כבוד היושב ראש, אני חייב לענות

בועז ביסמוט:  הוא הזכיר את שמי

יולי יואל אדלשטיין: אנחנו לא במליאת הכנסת

גדעון סער: עם כל הכבוד, אין לך שום מושג בנושא

בועז ביסמוט: רק להזכיר לך, אתה דיברת על גורמים בין-לאומיים

בועז ביסמוט:  בזמן שאתה ישבת בכנסת בהתנתקות ב-2005, אני כיהנתי כשגריר של המדינה שלנו בבירה ערבית

גלעד קריב: והתפטרת בעקבות ההתנתקות?     

בועז ביסמוט: תן לי לסיים

בועז ביסמוט:  ישבנו בארוחת ערב ושמענו את השגריר הפלסטיני שהיה זקן הסגל, השגריר סיאם, באיזה אירוע כלשהו שם, ולא שהוא לא שיבח את מדינת ישראל אלא הוא אמר שבעקבות הפעולות ההרואיות שלנו, אז הנה רואים את התבוסתנות הישראלית

בועז ביסמוט:  אז לא רק שלא זכינו לנקודות אלא להפך

גלעד קריב: חבר הכנסת ביסמוט, לא התפטרת במחאה על ההתנתקות? כמו יעל גרמן שהתפטרה

גלעד קריב:  כנראה לא היית מזועזע

בועז ביסמוט: לך קריב אני אומר שבימים של סבסטיה, בימים שקידשתם את יהודה ושומרון, היו לכם 47 מנדטים, ב-1981

בועז ביסמוט:  היום כמה אתה? רבע מהמפלגה נמצא כאן

גלעד קריב: כן, אבל הגענו למצב שרוב העם מאמין בחלוקת הארץ כשיהיה פרטנר

גלעד קריב:  אתה יודע היטב

יולי יואל אדלשטיין: גלעד, זה עובר כל גבול

יולי יואל אדלשטיין:  תודה רבה לחברי הכנסת שדיברו עד כה

יולי יואל אדלשטיין:  היועץ המשפטי רוצה להתייחס לכמה הערות

זאב אלקין: אחרי האימונים שגלעד עובר אצל חבר הכנסת רוטמן, הוא מביא את היכולות

גלעד נווה: הבהרה אחת לדברים שנאמרו כאן ותשובה לך

גלעד נווה:  בעקבות הדיון הקודם - וזה לגבי ההערות גם שלך וגם של חבר הכנסת סער - וגם בעקבות הדברים של יושב ראש הוועדה, הנוסח באמת צומצם והוא לא חל לגבי רצועת עזה

גלעד נווה:  זה משהו שצריך לשים על השולחן

גלעד נווה:  בעקבות האמירות האלה, אנחנו דייקנו את הנוסח

זאב אלקין: הוא גם צומצם בסעיפים

גלעד נווה: גם בסעיפים

גלעד נווה:  סעיף 23 עד 27

גלעד נווה:  נכון

גלעד נווה:      מעבר לכך, בכל מה שקשור לבקשה שלך חבר הכנסת קריב

גלעד נווה:  כפי שצוין כאן הוועדה באמת פנתה לכלל הגורמים שביקשת לקבל את ההתייחסות שלהם

גלעד נווה:  למרבה הצער טרם התקבלה ההתייחסות שלהם

ישראל אייכלר: הם עוד יכולים לשלוח אותה עד הקריאה השלישית

גלעד נווה: זה נכון

גלעד נווה:  הם באמת יכולים להעביר את ההתייחסות שלהם

גלעד נווה:  אני חייב לציין שלמרות ניסיונות חוזרים ונשנים, גם של הצוות המקצועי של הוועדה וגם שלי אתמול ושלשום במהלך החג, פנינו והבהרנו להם את דחיפות העניין אבל עדיין לא קיבלנו מענה

גלעד נווה:      למרות זאת העמדה שלנו כייעוץ משפטי לוועדה היא שלא ניתן לומר שיושב ראש הוועדה לא יכול להביא את הצעת החוק לאישור לקריאה ראשונה ושנייה

גלעד קריב: אדוני היושב ראש, אני יכול לשאול רק שאלת הבהרה?     

יולי יואל אדלשטיין: לא

יולי יואל אדלשטיין:  אתה לא יכול להשתלט על הדיון

גלעד קריב: אני שואל אותך אם אני יכול לשאול שאלת הבהרה

יולי יואל אדלשטיין: לא

ישראל אייכלר: תהיה לו סיבה להגיד בבג"צ שזה לא היה חוקי

יולי יואל אדלשטיין: הכול חוקי

יולי יואל אדלשטיין:       נמצא כאן ליאור עמיחי? מנכ"ל שלום עכשיו

יולי יואל אדלשטיין:  בבקשה

ליאור עמיחי: תודה רבה

ליאור עמיחי:  תודה יושב ראש הוועדה

ליאור עמיחי:  אני חושב שמתבצע כאן מהלך משמעותי וחריג שמקרב אותנו בהפיכה הסיפוחית שקורית על השטחים

ליאור עמיחי:  לצד ההפיכה שנעשית להחלשת הדמוקרטיה בערוצים המשפטיים, יש כאן הפיכה ממש גדולה לסיפוח השטחים

ליאור עמיחי:      צפון השומרון, כפי שידוע לכולם וזה נאמר כאן, הוא שטח פלסטיני רציף מוחלט

ליאור עמיחי:  חוץ ממאחז לא חוקי שנמצא ליד המקום בו הייתה התנחלות חומש - זה שטח פלסטיני מוחלט

ליאור עמיחי:  הצעת החוק הזאת, תכליתה היא לאפשר – נכון שזה יאפשר גישה של ישראלים אבל המטרה העמוקה שלה, וגם נאמר כאן על ידי דוברים ודוברות – בסופו של דבר הקמה של מאחזים והתנחלויות נוספות במרחב הזה

ליאור עמיחי:  זאת התכלית של החוק הזה וכך צריך להסתכל עליו גם היום

ליאור עמיחי:      מעבר לפגיעה המשמעותית בזכויות אדם, בראש ובראשונה בפלסטינים, באורח החיים שלהם במקום, כפי שאנחנו רואים מכלל ההתנחלויות והמאחזים בשטחים, יש כמובן גם סכנה למתיישבים הישראלים, למתנחלים שיעברו לגור שם ולכוחות הביטחון שיצטרכו להגן עליהם

ליאור עמיחי:  אם תכלית החוק הייתה ביטחונית, הרי כפי נאמר כאן הצבא ומוסדות הביטחון מסוגלים ויודעים להגיד, וגם יודעים לעשות כשצריך

ליאור עמיחי:  יכולים לבנות בסיסים צבאיים, יכולים להגיד שצריך לעשות כאן משהו כדי לחזק את הביטחון אבל הרי זו לא תכלית החוק

ליאור עמיחי:  תכלית החוק היא אידיאולוגית, היא לאפשר כניסה של התיישבויות, התנחלויות ומאחזים לתוך השטחים האלה

ליאור עמיחי:       אני רוצה גם לציין שחומש הוא מקרה בוחן

ליאור עמיחי:  אנחנו רואים שהמאחז הלא חוקי שנמצא היום בחומש על אדמות פרטיות ובאמצעות אלימות מתנחלים להשתלט על אותן אדמות, הוא מקרה בוחן ואם אנחנו נכשיר את הדבר הזה על מנת להקים שם שוב את ההתנחלות חומש, זה גם מסר מהדהד של ממשלת ישראל ושל הכנסת לכך שאלימות מתנחלים וגזל קרקעות הוא משהו שאנחנו תומכים בו, משהו שאנחנו בעדו, כי הוא משיג תוצאות - - -     

לימור סון הר-מלך: זאת נחלת אבותינו וזו הארץ שלנו וזה הבית שלנו, אדוני היקר

לימור סון הר-מלך:  הבית שלנו, נחלת אבותינו

ליאור עמיחי: הדרך להשיג אדמות של פלסטינים, אדמות פרטיות של פלסטינים, באמצעות אלימות של אזרחים ישראלים, זה מסר שאת מעבירה לממשלת ישראל - - -     

לימור סון הר-מלך: נחלת אבותינו

גלעד קריב: נחלת אבותינו שהיא קניין פרטי של חקלאים פלסטינים

לימור סון הר-מלך: נחלת אבותינו

גלעד קריב:  דיני תורת ישראל

ניסים ואטורי: מאיפה אתה ממציא את השטויות האלה?     

גלעד קריב: אתה לא יודע על מה אתה מדבר

ניסים ואטורי: אני יודע טוב מאוד

גלעד קריב: האדמות בחומש הן אדמות פרטיות של חקלאים פלסטינים

גלעד קריב:  גזל קרקע

משה סולומון: אין כזה דבר, גזל קרקעות

משה סולומון:  כל ארץ ישראל של עם ישראל

גלעד קריב: באמת חידושי תורה

גלעד קריב:  למה דוד המלך קנה בכסף? אנשים קנו בכסף את מערת המכפלה אם בארץ ישראל אין גזל קרקעות?      

ניסים ואטורי: אתה מעוות את התורה וגם את המשפט

ניסים ואטורי:  עדיף שתשתוק

גלעד קריב: לא

גלעד קריב:  ממש לא

גלעד קריב:  את הקובלנה שלך אנחנו עוד נברר בוועדת האתיקה

גלעד קריב:  את האלימות שלך

גלעד קריב:  אל תדאג

ניסים ואטורי: אתה היית אלים ואתה שיקרת

ניסים ואטורי:  גם רגיל לשקר

ניסים ואטורי:  גם כאן אתה משקר

גלעד קריב: ניפגש בוועדת האתיקה

יולי יואל אדלשטיין: חבר הכנסת גלעד קריב, אני רוצה שנבין משהו

יולי יואל אדלשטיין:  אתה אמרת בדיון הקודם שדיברו נציגי רגבים ועוד איזה גוף ולא הוזמנו נציגי ארגונים שמביעים דעה אחרת

יולי יואל אדלשטיין:  היום יש לנו כאן את מולד, את שלום עכשיו ואת יש דין ועוד כהנה וכהנה ואתה לא נותן להם לדבר

גלעד קריב: אני?     

יולי יואל אדלשטיין: אתה

גלעד קריב: התפרצה חברת הכנסת סון הר מלך

יולי יואל אדלשטיין: התפרצה חברת הכנסת לימור, זה בסדר, ניסיתי לעצור אותה אבל אתה המשכת

ניסים ואטורי: אתה לא מפסיק לדבר

יולי יואל אדלשטיין: זה קצת מגוחך

יולי יואל אדלשטיין:  אני נותן להם זכות דיבור ואתה מפריע

גלעד קריב: מה שמגוחך זה לעשות הצבעה על חוק עם השלכות ביטחוניות-מדיניות ולא לשמוע את הגורמים במערכת הביטחון

יולי יואל אדלשטיין: בבקשה, נציג שלום עכשיו, אני מבקש לסכם

ליאור עמיחי: תודה רבה

ליאור עמיחי:  אני באמת אסכם את הדברים

ליאור עמיחי:  כאמור, התכלית של החוק הזה היא להקים התנחלויות ומאחזים בשטח פרטי פלסטיני ולכן צריך להסתכל על זה כך, כעל הצעת חוק אידיאולוגית שמנסה לשנות את המצב בשטח ותעשה פגיעה אנושה באפשרות של מדינת ישראל להגיע להסדר מדיני עם הפלסטינים ולהקמת מדינה פלסטינית בעתיד

ליאור עמיחי:  כך צריך לראות את הדבר הזה

ליאור עמיחי:      לתומי, כפי שההפיכה המשפטית שמהווה סכנה קיומית על מדינת ישראל, גם ההתיישבות והחזרה לאזור הזה בחומש ובצפון השומרון מהווה סכנה קיומית למדינת ישראל

ניסים ואטורי: אתה חוזר על הדברים כמה פעמים

ניסים ואטורי:  יצאנו לגמרי מרצועת עזה לא ראינו שלום שם

ניסים ואטורי:  איזה שלום? איזה קשקוש

יולי יואל אדלשטיין: שלומי זכריה, יועץ משפטי של יש דין

שלמה בניזרי: צוהריים טובים אדוני היושב ראש, חברי הכנסת

שלמה בניזרי:  אנחנו הגשנו נייר עמדה אבל לאור השינויים בהצעת החוק אנחנו נצמצם גם את הדברים שלנו

שלמה בניזרי:  את הצעת החוק המקורית אפשר לחלק אותה לשתי חטיבות, כאשר אחת היא הסוגייה הקרקעית מבחינת זכויות והשנייה היא מבחינת האכיפה

שלמה בניזרי:  כרגע נותר ביטול אותם סעיפים אשר יצרו את מנגנוני האכיפה

שלמה בניזרי:       אני עורך דין ואני מייצג לא רק את ארגון יש דין אלא אני מייצג גם את תושבי הכפר בורקה, הכפר שעליו שכנה ההתנחלות חומש

שלמה בניזרי:  אלו אדמות פרטיות רשומות

לימור סון הר-מלך: קן של מחבלים

לימור סון הר-מלך:  פשוט תדייק כשאתה אומר מה זה הכפר בורקה

שלמה בניזרי: חברת הכנסת סון הר מלך, דרך ארץ קדמה לתורה

שלמה בניזרי:  בואי נעצור כאן

לימור סון הר-מלך: אל תטיף לי על דרך ארץ

ינון אזולאי: אתה לא תטיף כאן מוסר לחברי כנסת

לימור סון הר-מלך: יהודי שתומך במחבלים? אל תטיף לי

ינון אזולאי: עם כל הכבוד אדוני, אתה לא תטיף מוסר לחברי כנסת

לימור סון הר-מלך: אל תטיף לי

משה סולומון: אתה יכול לדבר אבל אל תלמד אותנו

לימור סון הר-מלך: אל תטיף לי על דרך ארץ

יולי יואל אדלשטיין: תודה

יולי יואל אדלשטיין:  אני מבקש לדבר ברצף ומצומצם

שלמה בניזרי: אלו אדמות עליהן הוקמה חומש

שלמה בניזרי:  חומש הוקמה באמצעות פרקטיקה שעברה מן העולם, של תפיסה צבאית לצורך ביטחוני

שלמה בניזרי:  האדמות האלו אינן נדרשות לצורך ביטחוני, על פי החלטת מפקד כוחות צה"ל בגדה המערבית שהוא חליף הריבון

שלמה בניזרי:  לא הכנסת

שלמה בניזרי:  באזור שם, הריבון הוא מפקד כוחות צה"ל בגדה המערבית

ניסים ואטורי: אנחנו ריבון על צה"ל

יולי יואל אדלשטיין: ניסים, אני מבקש

שלמה בניזרי: הממשלה היא ריבון על צה"ל אבל לא ניכנס לזה

ניסים ואטורי: נכון

שלמה בניזרי: אז הממשלה היא הריבון

שלמה בניזרי:  בכל מקרה, מה שאני רוצה לטעון כאן זה שהאנשים שלמעשה מדברים האם יותר לעשות טיולים כפי שנטען כאן, האם יותר - כפי שחלק מחברי הכנסת אמרו כאן - לחדש את ההתיישבות על האדמה שלהם, אותם אנשים, אנשי הכפר בורקה, אין להם זכות הצבעה כאן בפרלמנט אבל האדמה שלהם הפכה למרמס באופן שיטתי, באופן עקבי, והוראות החוק שאתם כרגע מבקשים לבטל, הן מתי מעט של אמצעי אכיפה שאפשר, לא תמיד נעשה, בחלק מהזמן בשל לחצים פוליטיים, אבל זה אחד האמצעים הבסיסים לאכיפת הדין ביחס לאותם גורמים וכרגע גם את אותו אמצעי מנסים לבטל

שלמה בניזרי:      הקשבתי בקשב רב למה שנאמר כאן

שלמה בניזרי:  היו ארבעה ישובים שפונו בצפון הגדה המערבית במסגרת החוק

שלמה בניזרי:  באף אחד משלושת היישובים האחרים – לא גנים, לא כדים, גם לא שא-נור שלגביו יש לעתים הפרה של החוק – אין את אותם מאבקים, אין את אותה השלכה על פגיעה באדמות פרטיות כפי שנעשה בחומש, על אדמות בורקה והסיבה לכך היא פשוטה

שלמה בניזרי:  כרגע למעשה מה שמתבקש זה היתר או הסרת כל חסמי אכיפה ביחס לגזל של אוכלוסייה מוגנת בשטח כבוש באופן שיטתי ועקבי, לעתים גם מגובה מי בשתיקה ומי ביותר על ידי חלק מהרשויות באזור, בין אם רשויות המינהל האזרחי, בין אם רשויות הצבא שלעתים משתפות פעולה עם העניין הזה, דבר חמור כשלעצמו, אבל הקול של אנשי בורקה לא נשמע

שלמה בניזרי:  כרגע מה שמבקשים זה לחדש ישיבה, לימוד תורה, התיישבות, טיולים על אדמה של אחר, על אדמה של אותם אנשים שלמעשה כ-40 שנים מנועים להגיע לאדמה שלהם, בתחילה בשל אותו צו תפיסה ומ-2013 בשל הנוכחות הבלתי חוקית שקיימת בשטח

ישראל אייכלר: כמו ביפו

ישראל אייכלר:  יפו כבושה

ישראל אייכלר:  אדמות פרטיות, בתים פרטים נלקחו ועד היום מתקיימים משפטים

יולי יואל אדלשטיין: תודה

יולי יואל אדלשטיין:  בבקשה משפטי סיכום

קריאה: ביפו יש בעיה כי אולי חברים שלו גרים שם

ישראל אייכלר: כן

ישראל אייכלר:  אני חושב

לימור סון הר-מלך: יולי, אפשר להגיד על זה משהו? הבית שלי נמצא על אדמות מדינה

לימור סון הר-מלך:  כרגע מה שאתה עושה זה שכאשר הבית שלי נמצא על אדמות מדינה בתוך חומש, וכך גם כל השכונה שבחומש שלנו, מה שאתה עושה עכשיו זה פשוט להפוך את המציאות ולשקר לכל עם ישראל

לימור סון הר-מלך:  אם הם יהיו שם, זאת אדמת מדינה

לימור סון הר-מלך:  זה הבית שלי

לימור סון הר-מלך:  היה לי שם בית

לימור סון הר-מלך:  אל תהיה כזה צדיק על חשבון יהודים

לימור סון הר-מלך:  על חשבון עם ישראל

שלמה בניזרי: אני לא צדיק

יולי יואל אדלשטיין: משפטי סיכום

שלמה בניזרי: חרף הטחת המילים הקשות, השקריות - - -     

לימור סון הר-מלך: עובדות

שלמה בניזרי: הטחת האמירות השקריות של חברת הכנסת סון הר מלך - - -     

ניסים ואטורי: למה הוא מדבר כך בכנסת? מאיפה אתה באת?     

יולי יואל אדלשטיין: אתה יכול בינתיים להישאר בדיון אבל את זכות הדיבור של סיימת

יולי יואל אדלשטיין:  אצלי לא מדברים כך על חברי כנסת בצורה כזאת

גלעד קריב: רק על מוזמנים

גלעד קריב:  על מוזמנים, כן

ניסים ואטורי: ברור

ניסים ואטורי:  גם אם היו תוקפים אותך, היו אומרים את זה

יולי יואל אדלשטיין: ערן ניסן, מנכ"ל מחזקים

ערן ניסן: תודה רבה כבוד היושב ראש

ערן ניסן:  אני אנסה להיות קצר ולדבר ברצף

ערן ניסן:  הנחת המוצא היא שכל ההתנחלויות הן נטל ביטחוני ולא נכס ביטחוני

ערן ניסן:  הן גוזלות ביטחון ממדינת ישראל

ישראל אייכלר: כמו ביפו

לימור סון הר-מלך: איך קוראים לך?     

ערן ניסן: ערן ניסן, אני מנכ"ל תנועת מחזקים

לימור סון הר-מלך: רק שנדע

לימור סון הר-מלך:  אפשר לדעת מה זה תנועת מחזקים?     

ערן ניסן: כבוד היושב ראש, אני אשמח אם אני אוכל להמשיך את דבריי

יולי יואל אדלשטיין: אתה יכול לומר שתי מילים על תנועת מחזקים

ערן ניסן: תנועת מחזקים היא תנועת שמאל דיגיטלית

ערן ניסן:  אנחנו פועלים דרך הרשתות החברתיות כדי לקדם את העקרונות, את הערכים, את הפתרונות של השמאל הישראלי

ערן ניסן:  אני גם פעיל שלום

ערן ניסן:  לפני כן עבדתי בשלום עכשיו במשך שלוש שנים וניהלתי את מחלקת החינוך וההסברה

לימור סון הר-מלך: מצוין

לימור סון הר-מלך:  הכול ברור

ערן ניסן: תודה רבה

ערן ניסן:  לגבי הנטל הביטחוני

ערן ניסן:  כל ההתנחלויות בגדה המערבית גוזלות ביטחון ממדינת ישראל

ערן ניסן:  מערכת הביטחון מיושרת על זה שכל כוחות הביטחון ייטיבו לעשות את תפקידם, כלומר, להגן על אזרחי ישראל ועל גבולות ישראל מתוך קו גבול שהוא רציף, בר הגנה ומוכר בין-לאומית

ערן ניסן:  הצעת החוק הזאת, כמו הנוכחות האזרחית הישראלית בשטחים הכבושים בגדה המערבית, ביהודה ושומרון, מפירים את העקרון הזה ולכן פוגעים בביטחון

ערן ניסן:       האדון הנכבד מתנועת רגבים העלה את הפעילות המסוערבת שהייתה הלילה בג'נין וכמי שהשתתף בפעולות מסוערבות בחטמ"ר מנשה אני יכול לומר שזאת בדיוק הסיבה שאנחנו לא רוצים ישראלים בשטח הזה

ערן ניסן:  אפשר לשים את הפעילות שהאדון מרגבים הזכיר לעומת הפוגרום שקרה לפני כמה ימים בחווארה

ערן ניסן:  הפוגרומים ברבים

ערן ניסן:  מה קורה כאשר יש אזרחים ישראלים ומה הקשר בין זה שיש אזרחים ישראלים שמקשים על מערכת הביטחון וגוזלים ביטחון ממני ומאחרים

לימור סון הר-מלך: הפוגרום ביהודים

אברהם ברמן: אם כך צריך להבין למה חבר הכנסת קריב מתקומם על העובדה שהחוק נאכף אך ורק על אזרחים יהודיים

ערן ניסן: אתה לא חבר כנסת

אברהם ברמן: לא שמעתי אותך מתקומם

יולי יואל אדלשטיין: גלעד, אתה לא חייב לענות

יולי יואל אדלשטיין:  גם אתה תימנע מהערות כאלה כלפי הדוברים

ערן ניסן: הנקודה הבאה שלי היא לחבר הכנסת סער שיצא ולחבר הכנסת אלקין

ערן ניסן:  אנחנו נמצאים במהלך ניסיון הפיכה משטרי ואתם מתראיינים יפה מאוד מחוץ לחדר הזה ומדברים על כך שגם אם אתם בעד פסקת ההתגברות או שינוי בוועדה למינוי שופטים, אתם מסתכלים על הטווח הארוך ולשם מה הצעדים האלה

ערן ניסן:  כאן פתאום אתם שוכחים את הטווח הארוך ואתם מסתכלים רק על לשון החוק ואומרים שלא מדברים על עזה ולכן זה לא משנה

ערן ניסן:  יושבת כאן חברת כנסת ואומרת שהמטרה הברורה היא לחזור לגוש קטיף

ערן ניסן:  כאן מדברים בערגה על כפר דרום ועל נווה דקלים ושוכחים את החברים שלי, את הדור שלי, שישבו על הברכיים שלהם וחיפשו את האצבעות של החברים שלהם בציר פילדלפי

ערן ניסן:  זה המחיר של הנוכחות בעזה, זה החלום שלהם לחזור

ניסים ואטורי:  הדיון הוא לא על עזה

משה סולומון: הדיון כרגע הוא על השומרון

ערן ניסן: להגיד שזה לא דיון על עזה, זה להתעלם לחלוטין מהפרוטוקול של חברת הכנסת סון הר מלך

משה סולומון: הדיון הוא על צפון השומרון

זאב אלקין: צר לי לאכזב אותך אבל גם בנושא של מה שצריך להיות ביהודה ושומרון, אתה ואני חלוקים עמוקות

ערן ניסן: השאלה שמדינת ישראל צריכה להתמודד איתה עכשיו היא במה אנחנו בוחרים, האם בוחרים באדמת אבות או בחיי בנים

ערן ניסן:  העמדה הברורה של הימין המתנחל והקיצוני היא להקריב חיי בנים למען אדמת אבות

ערן ניסן:      חבר הכנסת איזנקוט הזכיר את תוכנית ההכרעה של סמוטריץ' ושם הוא מצדיק את הכול במכבסת מילים שנשמעת כמו משהו מפורום קהלת של גירעון במובהקות דמוקרטית

משה סולומון: ומה רע בפורום קהלת?     

ערן ניסן: זה המצב אליו אנחנו מובלים עכשיו

ערן ניסן:  יש קשר ברור בין ההפיכה המשטרית לבין החוק הזה

ערן ניסן:  הקואליציה הנוכחית לא רוצה ביקורת שיפוטית

ערן ניסן:  היא לא רוצה שיהיה את המוסד של בית המשפט העליון שיוכל לתת סעד לנפגעים, ואני לא מדבר רק על הפלסטינים תושבי השטחים הכבושים אלא גם לאזרחי מדינת ישראל

ערן ניסן:      אני פעיל שלום דורי

ערן ניסן:  הדור שלי נולד בזמן האינתיפאדה הראשונה, התבגר בזמן האינתיפאדה השנייה וחווה חמש מלחמות בעזה ב-14 השנים האחרונות

ערן ניסן:  הפסקול של החיים של הדור שלי הוא סכסוך מתמשך עם הפלסטינים, חורבן, שכול, טרור ואלימות

ערן ניסן:  כל הצדקה של השירות הצבאי שלנו והעמידה שלנו לצד המדינה היא על זה שמדינת ישראל מושיטה את ידה לשלום ושיום אחד אנחנו נחתום על הסכם שלום עם הפלסטינים ונסיים את הסכסוך הזה והחוק הזה הוא חלק מחבילת חוקים שהמטרה המוצהרת שלו היא לבטל את הסיכוי שלנו לסיים את הסכסוך

ערן ניסן:  תודה רבה

יולי יואל אדלשטיין: אני אומר תודה לא מכיוון שאני מנומס, כלומר, אני מנומס, אבל אני אומר תודה כשצריך לסיים

לימור סון הר-מלך: הפסקול הזה הוא בגלל כמוך ושכמותך

יולי יואל אדלשטיין: יוסי דגן, ראש המועצה האזורית שומרון

יולי יואל אדלשטיין:  יצוין שהוא בין המפונים

יוסי פלד: תודה רבה אדוני היושב ראש

יוסי פלד:  שאל פה חבר הכנסת טור פז למה יש לי את הצעיף הכתום

משה טור פז: לא באמת שאלתי אבל הרמתי לך

יוסי פלד: אבל אני אגיד לך

יוסי פלד:  אני כאן עם הצעיף הכתום

יוסי פלד:  אני תמיד מגיע לכאן עם הצמיד הכתום שלא יורד לי מהיד

יוסי פלד:  באתי לכאן לדיון הזה עם הצעיף הכתום כי לפני 17

יוסי פלד: 5 שנים היה אסור להכניס צמיד כתום וצעיף כתום ועגיל כתום לכנסת

יוסי פלד:  דוידי הרמלין, העוזר הפרלמנטרי של חברת הכנסת נעמי בלומנטל, שהיה לו שיער בצבע כתום, לא נתנו לו להיכנס לבניין הזה

יוסי פלד:  אנחנו כאן כדי לתקן עוול היסטורי ולסגור מעגל

יוסי פלד:      שמעתי כאן שלושה סיפורים ואני רוצה לענות בקצרה על הסיפורים האלה

יוסי פלד:  שמענו כאן סיפורים על ביטחון

יוסי פלד:  גם הרוצח הנאלח של הלל ויגל יניב השם יקום דמם - הייתי בזירה ואני כמעט עד עכשיו הייתי עם המשפחה היקרה והמופלאה הזו – התחבא בג'נין ולא סתם

יוסי פלד:  רק הבוקר חיסלו שלושה מחבלים חמושים שביצעו פיגועי ירי באזור ג'נין

יוסי פלד:  רוב הפיגועים בשנה האחרונה, כולל בשנה שעברה ברמדאן, יצאו מהמרחב הזה שבין שכם לג'נין כי תמיד היכן שאין התיישבות, יש טרור

יוסי פלד:  זו האמת

יוסי פלד:  זאת האקסיומה

ערן ניסן: מה עם חברון? מה עם ירושלים?     

יוסי פלד: אל תפריע לי

יוסי פלד:  רוב הפיגועים בשנה האחרונה יצאו בין שכם לג'נין, היכן שעקרו את היישובים

יוסי פלד:  זה התחיל בהסכם וואי שאיפשר להוציא משם פיגועים של מחבלים מתאבדים לערי מרכז הארץ, לערי השפלה ואל מול המתיישבים, והמשיך אחרי הגירוש בגל טרור

יוסי פלד:  מה ההבדל מגוש קטיף שם יצאנו החוצה ועשינו גבול? שהיום יש את עוטף עזה

יוסי פלד:  בצפון השומרון נשאר שטח C ולכן אין טילים

יוסי פלד:  אין עוטף שומרון

יוסי פלד:  זה בגלל שצה"ל נשאר שם ויש שליטה מלאה של מדינת ישראל

יוסי פלד:  אני דיברתי עם המון חברי כנסת שהצביעו בעד לגרש אותי מהבית ואמרתי להם שאני מבין מה הם רצו בגוש קטיף

יוסי פלד:  אני חושב שהיום כולם מבינים שזו הייתה טעות אבל אני מבין מה רציתם אבל למה לעזאזל גירשתם אותי משא-נור וזה נשאר שטח C? לא היה בן אדם אחד שנתן לי תשובה אינטליגנטית חוץ מחבר כנסת אחד ששאל אותי איפה זה גוש קטיף בשומרון

יוסי פלד:  זו הייתה התשובה שהוא נתן לי לשאלה הזאת

יוסי פלד:  חבר כנסת ממפלגה שהובילה את הדבר הזה

גלעד קריב: איזו מפלגה?     

יוסי פלד: קדימה

יוסי פלד:  אנחנו שמענו סיפורים על אי חוקיות

גלעד קריב: הליכוד הוביל את זה

יוסי פלד: כן, זה גם תיקון למה שהליכוד עשה

יוסי פלד:  רבים בליכוד עשו את זה ואני מודה לראש הממשלה נתניהו שמוביל תיקון

יוסי פלד:  זה היה לא בסדר וטעויות מתקנים

יוסי פלד:  הגיע הזמן שנתקן את זה

יוסי פלד:  תפסיקו להגיד את זה כל הזמן

יוסי פלד:  זה היה לא בסדר ועכשיו מתקנים את הלא בסדר

קריאה: אתה אומר לנו מה להגיד?     

גלעד קריב: הליכוד עשה את זה ועכשיו זה על הגב של כולנו

יוסי פלד: אני מבקש לא לדבר

יוסי פלד:  אני לא הפרעתי לך

יוסי פלד:  אני מכבד אותך

יוסי פלד:  אמרת הרבה דברים שלא הסכמתי אבל אני מבקש לכבד גם אותי

יוסי פלד:  תודה

יוסי פלד:      אני רוצה להגיד משהו אדוני היושב ראש

יוסי פלד:  אתה מכיר את זה כי היית איתי בשטח וראית את זה במו עיניך אבל לא כולם כאן מכירים את זה

יוסי פלד:  החוק הזה, החוק הבזוי הזה, נאכף בצורה גזענית רק על אזרחי ישראל היהודים

יוסי פלד:  אזרחי ישראל, ערבים ישראלים, עוברים ואין נגדם כתבי אישום

יוסי פלד:  במחסומים המרושעים שהקימו אחרי הרצח של יהודה דימנטמן השם יקום דמו, היית שם וראית את זה איתי, ערבים ישראלים עוברים

יוסי פלד:  החיילים בודקים בצער רב, הם התביישו בזה, אבל זאת הפקודה שהם קיבלו

יוסי פלד:  ערבים ישראלים עוברים ויהודים ישראלים לא עוברים

יוסי פלד:  שלא ידברו איתנו על אי חוקיות

יוסי פלד:      אנחנו שומעים היום לא קריאות לסרבנות אלא קריאות לא להגיע לצבא בכלל, קריאות להשתמטות

יוסי פלד:  לפני הגירוש אני הכרתי, בשנים של ההתיישבות שם, את סגן עמיחי מרחביה השם יקום דמו, לפני שהוא התגייס לצבא, שהיה עלם חמודות מעלי, שהיה מגיע המון לשא-נור כי הם כתבו ספר מחקר על ההיסטוריה היהודית בצפון השומרון, עין גנים, כמו השם של ג'נין לפני שקראו לה ג'נין, הייתה עיר יהודית בעבר, והם היו מגיעים כל הזמן אלינו ומתארחים

יוסי פלד:  חמד של בחור

יוסי פלד:  הוא כקצין ביחידה מובחרת שלח מכתב לרמטכ"ל דן חלוץ, ב-2005 לפני הגירוש, והוא לא כתב אני משתמט, הוא לא כתב אני מסרב, הוא כתב שהחלטת הגירוש עברה באופן לא מוסרי ולא דמוקרטי ושאין לו אמון בצדק ובמוסר שעמד מאחורי הפקודה

יוסי פלד:  הוא לא כתב שהוא מסרב

יוסי פלד:  הרמטכ"ל דן חלוץ הדיח אותו

יוסי פלד:  לאחר מאמצים רבים של כמעט חצי שנה, הוא הצליח לחזור לפלוגה בה שירת, קצין בסיירת, ונפל מות גיבורים במלחמת לבנון השנייה

יוסי פלד:  שלא ידברו איתנו אי חוקיות

יוסי פלד:  אני זוכר את הילדות בנות ה -14 שחסמו כבישים כדי שלא יגרשו אותנו מהבתים שלנו, בנות 10, בנות 14, וישבו במעצר עד תום הליכים ועוד מנעו מהן לעשות בגרות

יוסי פלד:  שי ניצן מנע מהן לעשות בגרות

יוסי פלד:  היום הם גיבורי תרבות

יוסי פלד:  הרב יואב רחמים נסימי, יהודי מבוגר, תלמיד חכם, רב גדול, חסם בצומת שילת, לא אלים, ירד לכביש, שלושה חודשים בכלא

יוסי פלד:  היום חוסמים את נתב"ג

יוסי פלד:  בן אדם ישב במעצר עד תום הליכים כי הוא תכנן לחסום מתקן של חברת חשמל

יוסי פלד:  אמרו שזה מתקן אסטרטגי

יוסי פלד:  מעצר עד תום הליכים על תכנון

יוסי פלד:      אני רוצה להגיד לך אדוני היושב ראש שיש כאן תיקון ממלכתי של מדינת ישראל שאתה זוכה להוביל אותו שנים יחד עם חברי הכנסת שנמצאים כאן, תיקון של חטא שנעשה בארץ ישראל, תיקון של פשע מוסרי כלפינו, כלפי המשפחות שגורשו לחינם כי זה נשאר שטח C ותיקון של האיוולת הביטחונית שעצרה את גל הטרור בצפון השומרון

יוסי פלד:      בדיון הקודם אמרתי לך אדוני היושב ראש, ואני פונה אליך כמי שמוביל את הוועדה הזאת בגאון, את הצעת החוק הזאת בגאון, לא להתקפל

יוסי פלד:  זה תיקון פשע מוסרי, זה עוול היסטורי

יוסי פלד:  אנחנו נעביר את החוק הזה היום ברגישות ובנחישות כמו שעשו לנו

יוסי פלד:  אני מבקש לספר לך אדוני היושב ראש ולכולם על האישה היקרה הזאת שיושבת לידי, חברת הכנסת לימור סון הר מלך, שכנתי היקרה

יוסי פלד:  לימור עלתה עם שולי הר מלך אחרי חתונתם לחומש, אחרי גל הפיגועים, אחרי שדן יהודה, בוריס קורובר ואיליה קירביץ' נרצחו תוך עשרה ימים בדרך לחומש

יוסי פלד:  דן יהודה נרצח בכניסה לבורקה על ידי אנשי השלום

יוסי פלד:  בורקה

יוסי פלד:  הוא נרצח שם בדם קר בירי על הרכב שלו

יוסי פלד:  הם עלו לשם כדי לחזק את המקום הזה ואנחנו קבוצה שעלתה לשא-נור

יוסי פלד:  אריאל פרל ואני עוד היינו רווקים

יוסי פלד:      יום שישי, ראש חודש אלול תשס"ג, 2003, בשעה 12:20 בצוהריים, שולי ואני מדברים כמו עשר פעמים בכל יום איך להביא עוד משפחות לחומש ושא-נור

יוסי פלד:  בשיחה שולי דיבר על שלושה דברים

יוסי פלד:  הוא דיבר על המשפחה החמישית שהגיעה לגרעין של המשפחות שהצטרפו כדי לחזק את היישוב אחרי גל הטרור, שולי דיבר על הישיבה בחומש, איך להחזיק אותה כי לא היה לנו כסף, הישיבה החקלאית שהוקמה ואחר כך נקראה על שמו שהיום היא באשתמוע בהר חברון, ושולי דיבר על רעיון של מנורה חזני מחומש לעשות מסע רבנים, לבוא לחזק

יוסי פלד:  אז הוא אמר לי שאין לו קליטה והוא לא שומע אותי ונעלם

יוסי פלד:  באותם רגעים בדיוק עמדו מחבלים על הכביש וירו בלימור ושולי

יוסי פלד:  שולי קפץ על לימור כדי להגן עליה הדם של הרצח שלו התערב בשם שלה כי היא נפצעה מאותו כדור

יוסי פלד:  לקחו אותה לבית החולים ושם היא ילדה את שרה

יוסי פלד:  הדם של הרצח של שולי התערב בדם של הלידה של לימור

יוסי פלד:  לימור פצועה קשה, כואבת פיזית, איבדה את בעלה, נשארה עם שני יתומים, חזרה לחומש במסירות נפש, בתנאים ביטחוניים קשים

יוסי פלד:  אני לא אשכח איך בליל שבת כשלימור הייתה בבית החולים באנו כל החבר'ה משא-נור לחומש להיות איתם

יוסי פלד:  לבית הכנסת - חומש היה ישוב לא דתי אבל היו בו גם משפחות דתיות - הגיע החתן של בוריס קורובר השם יקום דמו ואומר לי משפט שירדוף אותי כל חיי: שוב פעם מלאך המוות חוזר להלך בינינו

יוסי פלד:       אנחנו אדוני היושב ראש ניצחנו את מלאך המוות והבאנו משפחות והיישובים חזרו לפרוח עם גנים, עם מעונות, עם מטיילים שהגיעו

יוסי פלד:  אז קיבלנו את הסכין מאחינו

יוסי פלד:  אנחנו לא התייאשנו מאז אף לא ליום ואף לא ללילה

יוסי פלד:  אני סיפרתי לך בדיון הקודם איך עמדנו על הגג של המצודה בשא-נור ותלשו אותנו

יוסי פלד:  אז אנחנו נשבענו אחרי הקריעה שעשינו בבגד, לפני שגררו אותנו בכוח, נשבענו שכל עוד נשמה באפנו, נעשה הכול כדי לחזור ולתקן את העוול הזה, וזה מה שאנחנו עושים היום

יוסי פלד:  זה מה שמדינת ישראל מתחילה לעשות היום

יוסי פלד:  על הגג של המצודה בשא-נור היה באופן קבוע דגל ישראל

יוסי פלד:  ביום הגירוש בני עזר, יושב ראש הוועד, הביא דגל מקומט, ישן, עתיק שאביו זיכרונו לברכה הביא לו - אביו היה ההגאי של אוניית המעפילים חביבה רייך - והדגל הזה הונף בשא-נור על המצודה

יוסי פלד:  אנחנו נניף ביחד את הדגל הזה

יוסי פלד:  החוק הזה לא מביא לנו את זה

יוסי פלד:  אני לא נאיבי ולא רוצה לשחק אותה אבל אנחנו נתקן את הדבר הזה

יוסי פלד:      אנחנו מתקנים היום עוול נוראי ופשע נוראי כלפי ארץ ישראל וכלפי עם ישראל ברגישות ובנחישות, כי סוף הצדק להגיע, גם אם יתמהמה בוא יבוא

יוסי פלד:  אני יוסי דגן משא-נור מתייצב כאן כמגורש משא-נור, כראש המועצה האזורית שומרון במעמד ההיסטורי הזה של ההצבעה לקריאה הראשונה לתיקון הפשע והעוול הזה

יוסי פלד:  הספידו אותנו וכמו שחבר הכנסת בועז ביסמוט אמר לעגו לתבוסתנות שלנו

יוסי פלד:  הספידו אותנו וגם בשמאל הקיצוני, האחים שלנו, הספידו את ההתיישבות, דיברו על התכנסות, גם ראש הממשלה אולמרט, היו 200 אלף מתיישבים והיום יש יותר מ-500 אלף מתיישבים

יוסי פלד:  לא החוק הזה, אבל אנחנו נעביר עוד

יוסי פלד:  אנחנו נמשיך ואנחנו נחזור ונבנה את היישובים האלה מחדש

ערן ניסן: גם בגוש קטיף?     

יוסי פלד: גוש קטיף, לצערי הרב אי אפשר לחזור עכשיו אבל בגלל ההפקרות הביטחונית שהביאה טילים על כל המדינה בסוף יצטרכו להיכנס לשם בחזרה ואז נבנה את היישובים

יוסי פלד:  החוק הזה לא מביא את המענה לזה, לצערי הרב, כי כרגע זה לא בשליטתנו

יוסי פלד:  החוק הזה נועד לבטל את העוול הזה, ולו במעט, של האיסור הגזעני על יהודים בלבד להיכנס ליישובים שם, לבתים שלנו בצפון השומרון

יוסי פלד:  אני גרתי בשא-נור באדמות מדינה, לימור הר מלך גרה בחומש באדמות מדינה

יוסי פלד:  אנחנו נתקן את העוול הזה

יוסי פלד:       אני מסכם את הדברים בשלושה פסוקים מספק יחזקאל, חזון העצמות היבשות כי זאת התשובה

יוסי פלד:  אני מתייצב כאן ואומר כלפי הקודש ברוך הוא, כלפי עם ישראל וגם כלפי אלה שבשנאה גדולה עשו את מה שעשו: אנחנו ניצחנו

יוסי פלד:  עם ישראל ינצח

יוסי פלד:  יחזקאל, חזון העצמות היבשות: "הייתה עלי יד ה' ויוציאנו ברוח ה' ויניחני בתוך הבקעה והיא מלאה עצמות, והעבירני עליהם סביב סביב, והנה רבות מאוד על פני הבקעה והן יבשות מאוד, ויאמר אלי בן אדם, אל תחיינה העצמות האלה, ויאמר ה' אלוהים אתה ידעת

יוסי פלד:  ויאמר אלי, הינבא אל העצמות האלה ואמרת עליהם העצמות היבשות שימעו דבר ה', כה אמר ה' אלוהים לעצמות האלה: הנה אני מביא בכם רוח וחייתם ונתתי עליכם גידים ועליתי עליכם בשר וקרמתי עליכם עור ונתתי בכם רוח וחייתם וידעתם כי אני ה' וניבאתי כאשר צוויתי

יוסי פלד:  ויהי קול כי נביא והנה רעש ותקרבו עצמות עצם אל עצמו

יוסי פלד:  כה אמר ה', מארבע רוחות בואי רוח ופחי בהרוגים האלה ויחיו

יוסי פלד:  והתנבאתי כאשר ציוויתי ותעבור בהם הרוח ויחיו ויעמדו על רגליהם חיל גדול מאוד מאוד"

יוסי פלד:      אני עומד כאן

יוסי פלד:  את הקרב ההיסטורי הזה, את העוול ההיסטורי הזה, אנחנו, עם ישראל, ינצח

יוסי פלד:  תודה אדוני היושב ראש

יולי יואל אדלשטיין: תודה לראש מועצה אזורית שומרון יוסי דגן

יולי יואל אדלשטיין:  בני גן, נציג המפונים ביקש לדבר

צבי סגל: עליתי עם אשתי לחומש בשיא האינתיפאדה השנייה, משימה חלוצית, חברתית, ציונית, התיישבותית, לחזק את חבל ארץ הזה

צבי סגל:  אחרי שחברי היקר יוסי דיבר, אין לי הרבה מה לומר אלא אני רוצה לומר כמה דברים קצרים

צבי סגל:      היישובים שהיו בצפון השומרון – חומש, שא-נור, גנים וכדים – אלה ישובים שעלו מתוך חיבור לשורשים ולאדמה

צבי סגל:  עם שלא מחובר לשורשים, כנראה שבלי שורשים אי אפשר לחיות כאן

צבי סגל:  זו נחלת אבותינו ומכוח זה גם הבנים חיים כאן

צבי סגל:  את הבית שלי בחומש ראו מאשדוד, דרך תחנת הכוח בחדרה ועד החרמון

צבי סגל:  זו אחת הסיבות שחומש הוקמה על ההר הזה כי מי שלא שולט בחומש, גם לא יכול לשלוט בכל מישור החוף, לא יכול לשלוט בחדרה ולא יכול להגן גם על בסיס חיל האוויר ברמת דוד

צבי סגל:  המקום הזה הוא מקום שהנשמה שלנו קשורה בו

צבי סגל:  אנחנו למעלה מ-20 שנים נותנים מחלבנו ודמנו כדי שעם ישראל יחזור ויחיה שם ויתפתח שם למרות קשיים ביטחוניים לא פשוטים ואתגרים לא קלים

צבי סגל:      כשהיינו זקוקים לסעד של בג"צ לפני הגירוש ומועצה אזורית שומרון יחד עם מועצה אזורית חוף עזה פנתה לבג"צ כאמצעי אחרון וביקשה תעצרו את הגירוש, זה לא הגיוני ולא מוסרי - בית המשפט העליון שמגן על זכויות המיעוטים של אותם הימים, אמר שזאת תכלית ראויה

צבי סגל:  אם מישהו יודע להגיד לי מה זאת התכלית הראויה לגרש 10,000 אנשים מהבתים שלהם ולחטוף אחרי זה טילים, חמאס ברצועת עזה וכמעט חוטף שומרון מסביב לצפון השומרון, בין עפולה לחדרה, ונתניה - שיקום

צבי סגל:  אחת הסיבות היחידות לאחיזה יהודית גם ביטחונית בצפון השומרון היא כי אנחנו שם ואנחנו עולים ועולים, ועולים, ועולים, והישיבה פועלת בחומש ואנשים מגיעים לשא-נור וכן, יש חזון גדול לחזור לשם

צבי סגל:       נכון, החוק הזה לא נותן לי את האפשרות מחר בבוקר לבנות את ביתי בשא-נור או בחומש

צבי סגל:  אגב, היישובים האלה הוקמו כחוק

צבי סגל:  מקום שמדבר על הפרת חוק, יורק בפרצופם של מאות משפחות שעלו כחלוצים בשנות ה-70 וה-80 בשליחות ממשלת ישראל ליישב את צפון השומרון

צבי סגל:  הדבר האחרון שמדינה צריכה זה לירוק בפרצופים של החלוצים שלה

צבי סגל:  לא החלוצים דהיום אלא אותם חלוצים לפני 40 שנים כדי ליישב את המקום שם

צבי סגל:      זה המקום לתקן ולפעול לתיקון

צבי סגל:  אנחנו מודים גם לחבר הכנסת יולי אדלשטיין ולחבר הכנסת זאב אלקין שהם איתנו במאבק הגדול לחזור ולתקן את חוק ההתנתקות במשך שנים רבות

צבי סגל:  מכאן יצמח בעזרת השם תיקון גדול ומשמעותי כי אנחנו נחזור הביתה בגדול, בשמחה, עם דגל ישראל מורם

צבי סגל:  מה שנשבענו, נקיים

צבי סגל:  תודה

יולי יואל אדלשטיין: תודה לבני גל

יולי יואל אדלשטיין:  חבר הכנסת ינון אזולאי, בבקשה

ינון אזולאי: תודה רבה לך אדוני היושב ראש

ינון אזולאי:  האמת, ישבתי כאן כל הדיון ויותר האזנתי ולא דיברתי אבל כשאני שומע את הדברים, שמעתי את יוסי ואת לימור, הסיפור של לימור הוא סיפור כואב, לדבר לפניהם ואחריהם, אני חושב שזאת זכות

ינון אזולאי:  זאת זכות להכיר אנשים כמוכם שפונו

ינון אזולאי:  בכלל, את, לימור, מה שעברת, גיבורה אמיתית שואף אחד לא יתנסה בדבר הזה

ינון אזולאי:  אם כן, קודם כל לחזק אותך, אותך כאימא, אותך כמשפחה, כאלמנה, כמתיישבת אמיתית כחוק

ינון אזולאי:  אני חושב שהמטרה של החוק הזה בראש ובראשונה היא להעצים ולהשריש את היישוב שלנו כיהודים במדינת ישראל, כעם ישראל

ינון אזולאי:  בכל מקום במדינת ישראל

ינון אזולאי:  ארץ ישראל היא גדולה, היא שלנו ולא של אף אחד אחר

ינון אזולאי:  גם לאותם אלה שאמרו שאפילו היו צריכים לקנות את מערת המכפלה, אני לא יודע אם אותם אלה באמת מאמינים שמערת המכפלה שלנו

ינון אזולאי:  באמת, אני לא יודע

ינון אזולאי:      אני שומע את הארגונים שבאים, ארגוני השמאל או ארגוני אנטי ממשלת הימין שלנו, כל אחד עם הדרך שלו, שמעתי מכם רק דבר אחד והוא אכפת לכם מדבר אחד - זכויות הפלסטינים

ערן ניסן: ממש לא

ערן ניסן:  או שלא היית בחדר או שלא שמעת

אלמוג כהן: אתם אמרתם שאם נצא מגוש קטיף, נקבל שקט

אלמוג כהן:  הילדים שלנו בפוסט טראומה

גלעד קריב: הימין הוציא אתכם מגוש קטיף

ערן ניסן: חבר הכנסת אלמוג כהן, ב-2005 הייתי בכיתה ח'

גלעד קריב: כמו שנתניהו פינה את חברון

גלעד קריב:  על מה אתה מדבר?          

לימור סון הר-מלך: לא כל כך אכפת להם מהילדים של הדרום

לימור סון הר-מלך:  זה לא כל כך מעניין אותם

לימור סון הר-מלך:  השריטה שלהם והפוסט טראומה שלהם לא מעניינת אותם

לימור סון הר-מלך:  יותר חשוב מה קורה בבורקה, הכפר של תומכי הטרור

גלעד קריב: 55 שנים שיש כיבוש ואנחנו משרתים שם במילואים

גלעד קריב:  אז מספיק עם הטפות המוסר האלה

גלעד קריב:  55 שנים כיבוש ואנחנו במילואים אבל אתם עוסקים בהטפות מוסר

יולי יואל אדלשטיין: גלעד, אני לא מעוניין לשמוע עוד נאום שלך

יולי יואל אדלשטיין:  מספיק

גלעד קריב: במקום הנאום שלי תביא את הצבא ואת השב"כ

עידו דמבין: אדוני היושב ראש, אפשר לשאול שאלה אחרי חבר הכנסת?     

יולי יואל אדלשטיין: אני חושב שכבר מיצינו את השאלות

גלעד קריב: עורכת הדין טליה ששון, תישארי להתייחס

עידו דמבין: אני מבקש לשאול שאלה פשוטה

עידו דמבין:  שמים לי כאן דברים בפה

עידו דמבין:  למען האמת קצת מיציתי את העובדה הזאת שאני קברתי חמישה חברים שלי, שניים מהם מתו לי בידיים

קריאה: גם אנחנו קברנו

קריאה: אף אחד לא מטיח בך - - -     

גלעד קריב: תפסיקו להשתלח

גלעד קריב:  הציונות לא שייכת לכם והשכול לא שייך לכם

גלעד קריב:  לא רק אתם איבדתם חברים

גלעד קריב:  לא רק אתם תהיו בבתי הקברות ביום העצמאות

יולי יואל אדלשטיין: אני מציע לכולם להפסיק עם זה

עידו דמבין: חבר הכנסת כהן, אתה לא היחיד כאן שחווה שכול, אתה לא היחיד שהוא ציוני או ישראלי או חווה שכול וכאב וצער ובכי ודמעות

עידו דמבין:  אתה לא היחיד כאן

עידו דמבין:  זה שתצעקו ותרימו את הקול, לא ישנה את המציאות הזאת

עידו דמבין:  זה שחברי הכנסת אחרים יגידו ש-

עידו דמבין:  הפלסטינים, זה לא ישנה את המציאות הזאת

יולי יואל אדלשטיין: או שתפסיק לדבר או שתוצא

עידו דמבין: אני סיימתי

לימור סון הר-מלך: אתם לא נותנים לעובדות לבלבל אתכם

לימור סון הר-מלך:  נכון

יולי יואל אדלשטיין: הגענו למצב שאני צריך להוציא אנשים מן הוועדה

ינון אזולאי: אני רק אגיד שאני כמובן שמעתי את כל דבריכם והייתי כאן מהתחלה

ינון אזולאי:  אמרתי שהדגש שלכם היה על הסיוע - ישב כאן איש שלום עכשיו ואמר בראש ובראשונה על - לחיי הפלסטינים

גלעד קריב: לא

ינון אזולאי: הוא אמר

ינון אזולאי:  תוציאו את הפרוטוקול

ינון אזולאי:  אני מצטט

ינון אזולאי:  הוא אמר פגיעה בזכויות אדם, בראש ובראשונה לפלסטינים

ינון אזולאי:  ואחר כך זה וזה וזה וזה, לחיילים וכולי

עידו דמבין: אני אמרתי?     

ינון אזולאי: לא

ינון אזולאי:  אמרתי שלום עכשיו

ינון אזולאי:  אמרתי שאתם יושבים כאן

ינון אזולאי:  כשאני רוצה לשמוע את הזעקה ובמה שנגעת, אתה אמרת שקברת חמישה מחבריך, וזה אמר שחיפש את האצבעות בציר פילדלפי ואף אחד לא ממעיט מהדבר החשוב הזה

ינון אזולאי:  כל אחד והתרומה שלו

ינון אזולאי:  אני רק אומר לכם שאני בטוח שגם כואב לכם

ינון אזולאי:  אני לא מאלה שיגידו שלא כואב לכם

גלעד קריב: מאוד כואב

ינון אזולאי: היא קברה את בעלה ועד היום כולנו קוברים את האנשים שנרצחו בפיגועים האלה

ינון אזולאי:  אני תושב אשדוד לפני הפינוי ותושב אשדוד אחרי הפינוי

ינון אזולאי:  גדלתי בעכו

ינון אזולאי:  גדלתי בעכו היפה יותר, שם פעם לא היו מלחמות בין הערבים ליהודים ולצערי היום זה כבר משהו אחר

ינון אזולאי:  אני היום מגדל את הילדים שלי לתוך התופת

ינון אזולאי:  אף אחד לא יספר לנו סיפורים ויאמר שזה בגלל שהתקרבו

ינון אזולאי:  אני אומר שיש כאן תיקון של עוול היסטורי

ינון אזולאי:  דיברתם על גזלת קרקעות של יהודים אבל מה קורה עכשיו בשטחי C? אני מדבר על כולם

ינון אזולאי:  אני מדבר על מה שהיה כאן בכל הדיון

ינון אזולאי:  אתה רוצה שלא אסתכל עליך?" אסתכל על מישהו אחר

ינון אזולאי:  אני בגדול מציף את הדיון שהיה כאן כי ישבתי ושמעתי מתחילת הדיון את הדברים ולא דיברתי

ינון אזולאי:  אני מדבר על גזלת הקרקעות בשטחי C, הרי יש שם הסכם ואנחנו רואים איך כל יום לוקחים לנו עוד ועוד

ינון אזולאי:  אני הלכתי לסיור וראיתי במו עיניי

עידו דמבין: קרקע פרטית?     

ינון אזולאי: גם קרקעות פרטיות

עידו דמבין: איזה קרקעות פרטיות?     

לימור סון הר-מלך: הם בונים רק בשטחי C שזה אדמות לאום

ינון אזולאי: הם לוקחים מאיתנו

עידו דמבין: שטחי C הם לא אדמות לאום

עידו דמבין:  הם אדמות ציבוריות

עידו דמבין:  הן לא יכולות להיות אדמות לאום

יולי יואל אדלשטיין: אדון נכבד, אני מבקש

ינון אזולאי: אני חייב להגיד לך שמבחינתי כל מקום בארץ ישראל הוא שטח פרטי של עם ישראל

ינון אזולאי:  בסדר? בוא נתחיל בזה ורק שתבינו את זה

ינון אזולאי:       אני לפעמים מחפש את הדבר המקשר בין הגורמים כאן ומצאתי דבר אחד מקשר בינך לבין יוסי דגן

ינון אזולאי:  שניהם הולכים עם סימון כתום על הצוואר

ינון אזולאי:  לפחות גם אתה מודה בזה

ינון אזולאי:  תודה

יולי יואל אדלשטיין: עוד יגידו שאני כיושב ראש כנסת הבאתי את זה בכוונה

גלעד קריב: אדוני, עורכת הדין טליה ששון ביקשה כמה פעמים זכות דיבור

גלעד קריב:  בכל זאת היא מומחית בנושא

יולי יואל אדלשטיין: מיצינו

יולי יואל אדלשטיין:  אני מצטער

יולי יואל אדלשטיין:  לא נספיק לשמוע את כולם

גלעד קריב: אדוני, היא מומחית לעניין, לנושא הקרקעות, לנושא ההתנתקות

גלעד קריב:  יש סיבה שדווקא עורכת הדין טליה ששון שהייתה בכירה במשרד המשפטים, המשנה, לא יכולה לדבר?     

יולי יואל אדלשטיין: זאת לא תוכנית כבקשתך

גלעד קריב: אני מבקש לשמוע את חוות דעתה

גלעד קריב:  אתה היושב ראש

יולי יואל אדלשטיין: היא יכולה למסור לך חוות דעת

גלעד קריב: לפרוטוקול

גלעד קריב:  אחרי שבקשתי לקבל חוות דעת של גורמי מערכת הביטחון, אתה מונע ממני כחבר כנסת לשמוע את חוות דעתה של מי שמונתה על ידי ממשלת ישראל לכתוב דוח בנושא

ינון אזולאי: גם אמרת שלא באו גורמי ביטחון

ינון אזולאי:  הם לא באו כי כנראה אין להם למה לבוא

ינון אזולאי:  תפסיק עם הפופוליזם שלך

ינון אזולאי:  מספיק

יולי יואל אדלשטיין: אני גם זוכר את הדוח

יולי יואל אדלשטיין:  בבקשה, חברת הכנסת סון הר מלך, בעלת הצעת החוק

יולי יואל אדלשטיין:  לאחר מכן אני אסכם ונצביע

יולי יואל אדלשטיין:  גלעד, אתה מפריע

גלעד קריב: גם את עורכת הדין טליה ששון אסור לשמוע

לימור סון הר-מלך: אני קראתי את הדוח שלה שהוא רצוף ומלא בכל כך הרבה נתונים לא מדויקים

גלעד קריב: תן לה להגיב אחרי שחברת כנסת מדברת על הדוח שהיא כתבה

לימור סון הר-מלך: אני אתייחס נקודתית

יולי יואל אדלשטיין: אני לא מבין

יולי יואל אדלשטיין:  למה צריך להתנהג כך בוועדה

יולי יואל אדלשטיין:  גלעד, מה קרה? אתה דיברת כאן יותר מכל אחד

גלעד קריב: זאת לא הזכות שאתה לקחת לי

לימור סון הר-מלך: היא כתבה שבחוק יישום תוכנית ההתנתקות החליטה ממשלת שרון על פינוי ארבעה ישובים בצפון השומרון – חומש, שא-נור, גנים וכדים

לימור סון הר-מלך:  אנחנו יודעים שזה לא נכון

לימור סון הר-מלך:  זה לא הנתון

לימור סון הר-מלך:  זאת לא הייתה החלטה שלהם אלא זאת הייתה החלטה שהתקיימה כתוצאה מדרישה אמריקאית

לימור סון הר-מלך:       אני רוצה לומר משהו

לימור סון הר-מלך:  אני מקשיבה כאן לכל התכנים ההזויים האלה, סליחה, לכל אלה שלא נותנים לעובדות לבלבל אותם

לימור סון הר-מלך:  במוצאי שבת – יוסי קודם סיפר – קברתי את בעלי

לימור סון הר-מלך:  הוא נרצח ביום שישי

לימור סון הר-מלך:  במוצאי שבת הגעתי להלוויה הזאת על כיסא גלגלים מתוך אמבולנס שלצדי יושב רופא ואחרי שלושה ניתוחים מאוד מייסרים שאחרי אחד מהם, אחרי ממש שלוש שעות, הייתה לידה

לימור סון הר-מלך:  שאלו אותי אם אני רוצה לדבר

לימור סון הר-מלך:  מתוך האמבולנס, כשכל הגוף שלי באמת שבור והלב שלי, אי אפשר בכלל להגיד כמה הוא שבור, אני מבקשת לומר רק דבר אחד

לימור סון הר-מלך:  אני מבקשת לומר לאותם מחבלים רוצחים: מה חשבתם לעצמכם? חשבתם שתכניעו אותנו? חשבתם שתפחידו אותנו? חשבתם שתחלישו, שתייאשו אותנו? אני חוזרת הביתה

לימור סון הר-מלך:  אני והילדים שלי נחזור הביתה, לחומש

לימור סון הר-מלך:  נמשיך לנסוע, נמשיך לגור, נמשיך לטעת, נמשיך לבנות

לימור סון הר-מלך:  זו הארץ שלנו

לימור סון הר-מלך:  זו נחלת אבותינו

לימור סון הר-מלך:  אנחנו נחזור      אני יודעת את העובדה המאוד מצערת, באמת אני חושבת שזה גם אולי סלע המחלוקת ביני לבין חבר הכנסת גלעד קריב שיושב כאן, אני יודעת שבעצם בניגוד למחשבה שיש כאן איזשהו – כפי שאמרת – חיכוך, אני חושבת שזה לא הסיפור

לימור סון הר-מלך:  החיכוך הזה הוא לא הסיפור

לימור סון הר-מלך:  הסיפור הוא אנחנו

לימור סון הר-מלך:  הסיפור הוא שבדיוק הם מבינים - כמו שאמר כאן בועז וכמו שאמר כאן יוסי - את הרפיסות שלנו, הם מבינים את החולשה שלנו, הם מבינים שיש כאלה שהם דוברים שלהם ומייצגים אותם בצורה שלא נותנת לעובדות לבלבל אותם

לימור סון הר-מלך:  הם מבינים – אותם מחבלים שכאן יש להם ייצוג – שכשהם רואים שיהודים שבאים לחומש, שעולים לחומש, עוצרים אותם, כולל אותי

לימור סון הר-מלך:  שנים היינו מגיעים למחסום, את יהודייה, הרכב חוזר, אחורה פנה

ערן ניסן: גם אותי עצרו בדרך לחומש

קריאה: כי אתה יהודי

קריאה:  אם היית ערבי, היית עולה

ערן ניסן: לא

ערן ניסן:  לפני כמה חודשים עצרו אותנו בתחנת רכבת ראש העין

קריאה: כי באתם להרוס בכוח

ערן ניסן: לא להרוס בכוח

לימור סון הר-מלך: אני חוזרת לבית שלי כמו שהבטחתי מתוך האמבולנס

לימור סון הר-מלך:  אני חוזרת לבית שלי

לימור סון הר-מלך:  זה לא משנה הניסיון לומר שזאת הייתה ממשלה כזאת או ממשלה אחרת, זה לא משנה

לימור סון הר-מלך:  בזה אין לנו מה לומר

לימור סון הר-מלך:  זאת בושה גדולה וזה ביזיון גדול לעם ישראל שממשלת ימין עשתה כזה מעשה

לימור סון הר-מלך:  בושה גדולה וכל מי שהיה שותף לדבר הזה, הוא צריך להתבייש

לימור סון הר-מלך:  ברוך השם אנחנו רואים שגם אנשים שהיו שותפים למהלך הזה מבינים שהם עשו טעות והיה פה פשע היסטורי, פשע לאומי כלפי כל עם ישראל וכלפי הארץ הזאת וכלפי הדרך שלנו

לימור סון הר-מלך:  כשאותם מחבלים עומדים ביום הגירוש על גגות הבתים, הכפר בורקה, וצועקים בעברית: כל הכבוד לצה"ל – אז שאף אחד לא יספר לי שהם לא מבינים טוב מאוד איפה נמצאת החולשה שלנו ואיך אפשר להכניע אותנו

לימור סון הר-מלך:      האמת היא שיש לנו דרך

לימור סון הר-מלך:  האמת היא שאנחנו עם שיש לו משימה בעולם

לימור סון הר-מלך:  קשה, קשה, המשימה מאוד מאוד קשה, היא דורשת מאיתנו, היא דורשת מאיתנו – כן, מה לעשות – דברים שיש להם מהות פנימית כמו ארץ ישראל נקנית בייסורים, נקנית בעמל

לימור סון הר-מלך:  מה לעשות? ככה זה

לימור סון הר-מלך:  לכן כל זמן שאנחנו ננסה לברוח מהתפקיד הזה ולהגיד אולי, אולי זה שקט מדומיין, מדומה, הם יבואו ויגדירו לנו כל פעם מחדש מי אתם, מה אתם, מה התפקיד שלכם, מה המשמעות שלכם להיות יהודים שחיים בארץ הזאת, ומה המשמעות של הארץ הזאת עבורכם

לימור סון הר-מלך:  אם אנחנו ניתן תשובות רופסות, מוחלשות, חלשות, מיואשות, בורחות, חרדתיות כמו אתם מנסים כאן להפחיד, להפחיד, להפחיד, אז אנחנו נראה בדיוק את התוצאה של הדבר הזה

לימור סון הר-מלך:  הווליום שם בסימולציה הזאת פשוט ילך ויתגבר

לימור סון הר-מלך:  כשניתן תשובות ברורות למי אנחנו ומה אנחנו, במקום הזה אנחנו נראה את אותם אויבינו הקמים עלינו לכלותנו, את אותם אלו, יודעים בדיוק, מתיישרים בדיוק עם האמת הזאת וחיים איתנו, אתה יודע מה? בשלום אמיתי

לימור סון הר-מלך:  זו הדרך היחידה להגיע לשלום אמיתי

לימור סון הר-מלך:  אנחנו עם שמקדש את החיים, שמבין את המשמעות של חיים, אבל רוצה כאן חיים עם תוכן וכשנברח מהתוכן שנדרש מאיתנו, אנחנו נראה בדיוק את המראות שלצערנו הרב אף אחד מאיתנו לא רוצה לראות

לימור סון הר-מלך:  תודה רבה

יולי יואל אדלשטיין: תודה רבה לחברת הכנסת הר מלך, גם על הצעת החוק וגם על הדברים שכרגיל אני חייב להודות מרגשים

יולי יואל אדלשטיין:      חברים, אני מסכים ואנחנו נעבור להצבעות

גלעד קריב: אדוני, מדוע ישנה מומחית אחת שמבקשת לדבר כאשר אפשרת לכל נציגי הארגונים ולה לא? אם יש איזשהו עניין אישי עם עורכת הדין טליה ששון

גלעד קריב:  יש הרי נוהל של ועדת האתיקה שצריך לאפשר

גלעד קריב:  אם היית אומר רק שני אנשים ידברו בכל הדיון, אני מבין

גלעד קריב:  אבל מצב שכולם מדברים והיא לא

יולי יואל אדלשטיין: חשבתי שנציגי הארגונים קודמים

יולי יואל אדלשטיין:  אני בסיכום

גלעד קריב: מה זאת אומרת? מדובר בעורכת דין שהייתה המשנה ליועצת המשפטית

ניסים ואטורי: מומחית וניטרלית

גלעד קריב: אני לא מצליח להבין את זה

קריאה: ידועה באהבת ישראל

גלעד קריב: אדוני, אני רוצה לבין האם מצדך יש החרמה ספציפית של עורכת הדין טליה ששון

ניסים ואטורי: נראה לי שאתה רק הורס לה

גלעד קריב: אתה באמת מוחל טובות

גלעד קריב:  גם היא מוחלת על טובותיך

גלעד קריב:  אדוני, יש כאן אדם אחד שמבקש לדבר ואתה לא מאפשר זאת

ישראל אייכלר: יש כאן אלימות של חבר הכנסת שמשתלט על הדיון ולא נותן לנהל את הדיון

גלעד קריב: הוא יכול לקרוא לי לסדר

גלעד קריב:  הכול בסדר

קריאה: יש כאן מצלמות

קריאה:  בדרך כלל הדיון הוא מאוד מקצועי ומאוד שקט

קריאה:  המצלמות, זה מה שגורם לכך

יולי יואל אדלשטיין: אני באמת לא מבין מה הסיבה להתנהגות הזאת בוועדה הזאת

יולי יואל אדלשטיין:  אתה יכול להתנגד לחוק כמה שאתה רוצה

יולי יואל אדלשטיין:  אני התנגדתי לתוכנית ההתנתקות אולי יותר מרוב חברי הכנסת

יולי יואל אדלשטיין:  לא זכור לי שאי פעם התפרצתי, לא זכור לי שאי פעם הוציאו אותי מהמליאה, אפילו לא זכור לי שאי פעם קראו לי לסדר במליאה

יולי יואל אדלשטיין:  לאף אחד בבניין הזה ולאף אחד במדינה לא היה שום ספק איפה אני עומד

יולי יואל אדלשטיין:  אפשר, עם כל הצניעות, גם לקחת דוגמה

יולי יואל אדלשטיין:  אתה השתלטת על הדיון

יולי יואל אדלשטיין:  דיברת יותר מכל אחד אחר

גלעד קריב: אני אשמח ללמוד ממך דוגמה

גלעד קריב:  בינתיים חוות הדעת שאני מבקש, אני לא מקבל ואתה סותם פה

יולי יואל אדלשטיין: אני מבקש לומר כמה מילות סיכום ואנחנו עוברים להצבעה

יולי יואל אדלשטיין:  אתה לא רוצה לשמוע, אתה מוזמן לצאת

גלעד קריב: נשמע

גלעד קריב:  אני לא אפריע לך

יולי יואל אדלשטיין: חברים, אני אתייחס לכמה נקודות

יולי יואל אדלשטיין:  אני מאוד אשתדל להתאפק

יולי יואל אדלשטיין:  אמרתי בפעם שעברה שזה קשה לי

יולי יואל אדלשטיין:  קשה לי עם העניין הזה

יולי יואל אדלשטיין:  אני לא אכנס לוויכוח מי הביא את זה

יולי יואל אדלשטיין:  אני מבין שיש צדק בדברים שאומרים ואכן הליכוד היה בשלטון ושאף אחד לא ילמד אותי

יולי יואל אדלשטיין:  אני הייתי שם מהרגע הראשון, מהריאיון של שרון לעוזי בנזימן ומההופעה שלו בכנס הרצליה

יולי יואל אדלשטיין:  מרגע זה התחלתי להילחם בתוכנית האיוולת הזאת

יולי יואל אדלשטיין:  שאף אחד לא יעדכן אותי מה בדיוק הייתה המציאות כי אתם לא הייתם בתוך המציאות ואני כן הייתי

יולי יואל אדלשטיין:       לכן אני רוצה לומר לכם

יולי יואל אדלשטיין:  כרגע זה ויכוח סרק

יולי יואל אדלשטיין:  אני אגיד לכם באופן הכי אישי שגם אני נושא באחריות כי אני ידעתי מה יקרה מהרגע הראשון

יולי יואל אדלשטיין:  אני התגברתי על הצניעות שלי

יולי יואל אדלשטיין:  ב-1996, כשהייתי שר בפעם הראשונה, כשהיה נכנס איש על מדים לישיבת הממשלה, לא נכנס סגן, והיה נותן הבנה ביטחונית מה יעשה מהלך זה או אחר, הקשבתי, הצדעתי ואמרתי זהו, זה המצב

יולי יואל אדלשטיין:  מאז שאני שמעתי אנשים, כולל כאלה שנשאו בתפקידים הכי בכירים, מה יהיו התוצאות של תוכנית ההתנתקות, מאז ששמעתי אנשים ללא חיוך, בשיא הרצינות, מדברים על חסכון של מיליארדים, על פחות גדודי מילואים, על השלום בגבול עזה, על מציאות ביטחונית שונה לחלוטין – מאז הבנתי שכנראה בין ניתוח אסטרטגי לבין העובדה שאני חפ"ש בכל המילואים שלי, אין קשר ואפשר לעשות ניתוח אסטרטגי ארוך טווח שבו לא טעיתי באף נקודה

יולי יואל אדלשטיין:  הטילים על הבית של ינון אזולאי דיברתי אז לעומת אלה שסיפרו לי על השלום שיפרוץ

יולי יואל אדלשטיין:      לכן אני אומר ויכוח סרק

יולי יואל אדלשטיין:  אני נושא באחריות

יולי יואל אדלשטיין:  ידעתי, שכנענו את מתפקדי הליכוד, אבל לא שכנענו את רוב בחרי הכנסת ולא שכנענו את הציבור בישראל

יולי יואל אדלשטיין:  הציבור בישראל האמין לשטות הזאת

יולי יואל אדלשטיין:  איך זה היה באותו שיר שלום? אנחנו נפרדים, אשב לי על הפלזה, אשכח מן המדים

יולי יואל אדלשטיין:  עם ישראל רצה לשכוח מהמדים

יולי יואל אדלשטיין:  אנחנו יודעים מה התוצאה

יולי יואל אדלשטיין:       אני אוסיף לזה את המשפט שנאמר כאן לגבי הרווח המדיני

יולי יואל אדלשטיין:  הוא נאמר כמה פעמים

יולי יואל אדלשטיין:  אני רוצה לומר לכם שבמקום להיות פילוסוף, לספר לכם מקרה אמיתי

יולי יואל אדלשטיין:  בשנת 2010 כיהנתי כשר והגעתי לפרלמנט בצ'ילה

יולי יואל אדלשטיין:  יושבת ראש הפרלמנט, לאחר כבוד, כמו שאתם מכירים כאן בכנסת, שלחה אותי ליציע

יולי יואל אדלשטיין:  כבוד של האורחים

יולי יואל אדלשטיין:  איך שנכנסתי, ואני לא דובר ספרדית, יושבת ראש הישיבה הציגה אותי כשר מישראל שמבקר בפרלמנט בצ'ילה

יולי יואל אדלשטיין:  קמו כמה חברי פרלמנט והתחילו לצעוק משהו

יולי יואל אדלשטיין:  אני אמרתי שאני לא דובר ספרדית

יולי יואל אדלשטיין:  שאלתי את השגריר מה הם צועקים

יולי יואל אדלשטיין:  הם צעקו לי: תצאו מעזה, תצאו מעזה

יולי יואל אדלשטיין:  בשנת 2010 הם צעקו לי תצאו מעזה

יולי יואל אדלשטיין:  זה הרווח המדיני העצום מכל המהלך הזה

יולי יואל אדלשטיין:  זה הרווח המדיני העצום ממה שאמר לי אריאל שרון שגם נאמר בדיון הזה כשישבתי אצלו בפעם האחרונה כשהוא עוד ניסה לדבר איתי ולשכנע אותי

יולי יואל אדלשטיין:  מאז לא דיבר

יולי יואל אדלשטיין:       אמרתי לאריאל שרון: מה עשו לך שלושת היישובים האלה בצפון הרצועה? בינם לבין תל אביב אין אף ערבי

יולי יואל אדלשטיין:  אני לא מסכים איתך בשום דבר אבל יכול להבין לגבי כפר דרום, יכול להבין אפילו גוש קטיף, לא מסכים אבל יכול להבין, אבל מה עשו לך שלושת היישובים האלה? הוא אמר: העולם צריך לראות שאנחנו נסוגים עד לגבול הבין-לאומי המוכר, עד לקו הירוק

יולי יואל אדלשטיין:  את התוצאות כולנו יודעים ושלא ניתמם, כמה הרווחנו מבחינה מדינית

יולי יואל אדלשטיין:      לגבי חזרה לעזה

יולי יואל אדלשטיין:  אני אומר לחבריי - באמת חבריי, בלי מירכאות - שיושבים כאן ודיברו על זה

יולי יואל אדלשטיין:  אני לא יודע אפילו למה להשוות את זה

יולי יואל אדלשטיין:  בואו ניקח רכב שלכם, נשים אותו ב-פרס, נעשה אותו מטר על מטר, מה שיישאר ממנו זאת קובייה ואז אני אבוא ואמר שהנה, עכשיו אתה יכול לנהוג ברכב הזה

יולי יואל אדלשטיין:  אני רוצה לראות אותך

יולי יואל אדלשטיין:  אמרת שיש לך רכב מצוין, תנהג ברכב הזה

יולי יואל אדלשטיין:  לא אהבת את הרכב, תנהג בו

יולי יואל אדלשטיין:  זה מה שאתם אומרים

יולי יואל אדלשטיין:  איך אפשר לחזור לעזה אחרי המציאות שנוצרה שם בעקבות ההתנתקות? באמת, מה זה הדבר הזה? למה אתם לא שם, למה אתם לא רוצים לחזור – כי זה מה שעשיתם

יולי יואל אדלשטיין:  כי הטילים על אשדוד ואשקלון על ראשון ועל תל אביב באים משם והחמאס השתלט שם בניגוד לתחזיות החכמות של כל מיני אנשי מקצוע שהופיעו בבית הזה

יולי יואל אדלשטיין:       הבטחתי לא להאריך ולא להיות אמוציונאלי אבל כנראה אני לא תמיד שולט בעצמי כשאני מדבר על הנושא הזה

יולי יואל אדלשטיין:       לגבי העיתוי של הצעת החוק

יולי יואל אדלשטיין:  לא אהיה פילוסוף

יולי יואל אדלשטיין:  אתם מכירים את שכונת הר חומה בירושלים, בה גרים 30 אלף תושבים או 40 אלף תושבים

יולי יואל אדלשטיין:  כשהחליטו לבנות את הר חומה הייתי שר בממשלה ובאתי לשם לעשות סיור והיו כלי תקשורת – אני לא זוכר אם היו מ-BBC או CNN שאמרו לי שהם מבינים שאני אומר שיש לנו את הזכות לבנות כאן וכי זה חלק מירושלים אבל הם שואלים ע לגבי העיתוי והאם זה חכם לבנות עכשיו, בעיתוי הזה

יולי יואל אדלשטיין:  לא התכוננתי לשאלה הזאת

יולי יואל אדלשטיין:  אמרתי שלמיטב זיכרוני כבר 3,000 שנים העיתוי לבנות בירושלים הוא לא משהו

יולי יואל אדלשטיין:  אני לא זוכר מי הזכיר את השטות הזאת כשאמרו שזה חלק מן הרפורמה המשפטית

יולי יואל אדלשטיין:  ראשית, דעתי על הרפורמה המשפטית גם ידועה, ושנית, אני עם החוק הזה כבר לא זוכר כמה שנים

יולי יואל אדלשטיין:  אני כבר לא זוכר כמה שנים אני עם שדולת חומש

יולי יואל אדלשטיין:  מ-2007

יולי יואל אדלשטיין:  מה זה קשור? מה עניין שמיטה להר סיני? על מה אתם מדברים?      לכן העיתוי הוא מצוין כי יש אפשרות סוף סוף להעביר את החוק הזה

יולי יואל אדלשטיין:  נכון, הוא לא מקנה את כל הדברים שהייתי רוצה לראות

יולי יואל אדלשטיין:  החוק הזה מדבר בעד עצמו ותכף אני אתייחס לסעיפים ספציפיים

יולי יואל אדלשטיין:  החוק הזה מדבר בעד עצמו

יולי יואל אדלשטיין:  נכון, אני רוצה לראות חידוש התיישבות שם

יולי יואל אדלשטיין:  אמרו שיש שאלה ביטחונית לחוק הזה

יולי יואל אדלשטיין:  אני אמרתי בישיבה הקודמת – אפרופו חוות דעת וטרם קיבלתי ממישהו חוות דעת - שאני עם הידע ההיסטורי והגיאו-פוליטי המוגבל שלי לא מכיר דוגמאות של שליטה אפקטיבית של כוחות ביטחון בשטח לאורך זמן בלי שמגינים על אוכלוסייה אזרחית

יולי יואל אדלשטיין:  לא מכיר

יולי יואל אדלשטיין:  מי שמכיר, שיביא לי

יולי יואל אדלשטיין:  אני אתנצל בוועדה לפרוטוקול

יולי יואל אדלשטיין:       אני כן רוצה לראות התיישבות אבל מה לעשות, זה לא בסמכותנו, זה לא בסמכות החוק הזה

יולי יואל אדלשטיין:  החוק הזה עושה מה שהוא עושה

יולי יואל אדלשטיין:  אחר כך הממשלה תחליט ואני מקווה שהיא תחליט נכון

יולי יואל אדלשטיין:  הכוונה כאן בהחלט ברורה

יולי יואל אדלשטיין:      לגבי החוק, והיו כאן כמה שאלות וכמה הערות

יולי יואל אדלשטיין:  מבהירים בפעם המי יודע כמה

יולי יואל אדלשטיין:  נאמר, כפי שקרא היועץ המשפטי לוועדה, מדובר בצפון השומרון

יולי יואל אדלשטיין:  השטח - כפי שנמסר לנו גם על ידי גורמי מקצוע - אף פעם לא הופקע מהמועצה האזורית שומרון, כך שאדוני ראש המועצה, בעזרת השם כאשר החוק יעבור, כל השטח המסומן במפות, ראינו את המפות יחד עם היועץ המשפטי בדיון שעשינו כאן עם הגורמים הרלוונטיים, השטח הוא יחזור להיות שטח מועצה אזורית שומרון כמו שאר השטחים במועצות האזוריות האחרות

יולי יואל אדלשטיין:  זה מה שהחוק הזה אמור לעשות

יולי יואל אדלשטיין:  דרך אגב, הוא אמור לבטל את האיסורים

יולי יואל אדלשטיין:  דרך אגב, אני חייב לומר, בימים אלה מקובל לדבר הרבה על מערכת המשפט, אם אני לא טועה כבר ב-2007 או ב-2008 הייתה שופטת, אם אני לא טועה, בחדרה שכאשר הביאו בפניה נער שנכנס לשטח של צפון השומרון היא סירבה לעצור אותו וסירבה להכניס אותו למעצר

יולי יואל אדלשטיין:  הוא אמרה שאין שום עילה בצפון השומרון לכל האיסורים האלה, לכל הגזרות האלה

צבי סגל: השופט בכפר סבא

יולי יואל אדלשטיין: התבלבלתי בין כפר סבא לחדרה

יולי יואל אדלשטיין:  תודה על התיקון

יולי יואל אדלשטיין:  אני חוזר ואומר שיש סעיפים, כפי שקרא היועץ המשפטי לוועדה

יולי יואל אדלשטיין:  אנחנו לקראת קריאה ראשונה

יולי יואל אדלשטיין:  יש שתי שאלות לקראת קריאה שנייה ושלישית

יולי יואל אדלשטיין:  ראשית, אני ביקשתי – אם אני לא טועה, אצל לימור זה לא מופיע – לשנות את שם החוק מחוק יישום תוכנית ההתנתקות לחוק פיצוי למפוני תוכנית ההתנתקות

יולי יואל אדלשטיין:  אם אין התנגדות לגורמים הממשלתיים שנמצאים כאן

יולי יואל אדלשטיין:  אם יש לכם איזו הסתייגות או התנגדות, אתם רוצים לברר מה עמדת המשרדים – אנחנו לא נצביע עכשיו אלא יכולים להצביע לקראת קריאה שנייה ושלישית

יולי יואל אדלשטיין:  יש לכם התייחסות לזה?     

אהוד לנדאו: אני חושב שכיוון שלא נוגעים בעזה, יכול להיות שלגבי עזה עדיין החלק של ההשתתפות הוא רלוונטי ולכן אני צריך לחשוב על זה

יולי יואל אדלשטיין: הבנתי

יולי יואל אדלשטיין:  כמו שאמרתי, אני בחקיקה נוהג מאוד בזהירות, לא עושה שום דבר בכוח

יולי יואל אדלשטיין:  יש לנו עוד קריאה שנייה ושלישית

יולי יואל אדלשטיין:  אני מבקש שגם אתה וגם את תבדקו אם יש רגישות בסוגייה הזאת

זאב אלקין: אדוני היושב ראש, אני רק מציע לציין את זה בדברי ההסבר לקריאה ראשונה כדי שזה לא ייחשב נושא חדש בדיון לקראת קריאה שנייה ושלישית

יולי יואל אדלשטיין: ברור

יולי יואל אדלשטיין:  לכן אני מזכיר את הנושא הזה

יולי יואל אדלשטיין:  על אותו משקל, כפי שאתם ראיתם וכפי שגם אמר היועץ המשפטי ואמר חלק מן הדוברים, אנחנו הסרנו מספר סעיפים

יולי יואל אדלשטיין:  שמענו עמדות משפטיות שונות

יולי יואל אדלשטיין:  היו כאלה שאמרו שאנחנו רק מסבכים, היו כאלה שאמרו שחשוב מאוד שהסעיפים האלה יהיו בפנים

יולי יואל אדלשטיין:  גם את הסעיפים האלה אנחנו רושמים כרגע ככוונה שלי למנוע טענת נושא חדש, כפי שציין ברוב ניסיונו חבר הכנסת אלקין

יולי יואל אדלשטיין:  בדיונים לקראת קריאה שנייה ושלישית, אנחנו נבקש התייחסות של כל הגורמים הרלוונטיים לצורך או היעדר צורך לכלול את הסעיפים האלה

יולי יואל אדלשטיין:  אני גם אציין שהכוונה היא באותו נוסח כמו שמופיע עכשיו, וזה אומר שלא יחולו על צפון השומרון

יולי יואל אדלשטיין:  אני משאיר את זה לדיון לקראת קריאה שנייה ושלישית

יולי יואל אדלשטיין:      אם כן, גלעד, שוב לטובת חברי הכנסת שלא היו כאן, תקרא עוד פעם ואנחנו נעשה מיזוג של שתי ההצעות

גלעד נווה: הנוסח כרגע הוא:     

גלעד נווה: תיקון סעיף 3     בחוק יישום תוכנית ההתנתקות, התשס"ה-2005 (להלן – החוק), בסעיף 3, האמור בו יסומן "(א)", ובסופו יבוא:     "(ב)	על אף האמור בסעיף קטן (א), סעיפים 27-23 לא יחולו על השטח בצפון השומרון המסומן במפה שבתוספת הראשונה"

יולי יואל אדלשטיין: תודה ליועץ המשפטי

יולי יואל אדלשטיין:       מכיוון שיש כאן שתי הצעות חוק דמות או זהות, איך שנגדיר את זה, לקראת קריאה ראשונה אנחנו צריכים למזג

יולי יואל אדלשטיין:  אין התנגדות שלי

יולי יואל אדלשטיין:  אין התנגדות של חברת הכנסת לימור סון הר מלך

יולי יואל אדלשטיין:  אני מבקש מחברי הכנסת להצביע על מיזוג שתי ההצעות שעברו בקריאה טרומית להצעה אחת

יולי יואל אדלשטיין:      מי בעד המיזוג? 9

יולי יואל אדלשטיין:  מי נגד? 2

יולי יואל אדלשטיין:  מי נמנע? אין נמנעים

יולי יואל אדלשטיין: אושר     

יולי יואל אדלשטיין: מיזוג שתי הצעות החוק אושר

יולי יואל אדלשטיין:      חבר הכנסת אייכלר, אתה הצעת לעשות הצבעה שמית על החוק לקראת קריאה ראשונה

יולי יואל אדלשטיין:  לי אין בעיה

יולי יואל אדלשטיין:  אולי למנוע אחר כך טענה שמישהו הצביע בלי שהוא היה ממלא מקום של מישהו

יולי יואל אדלשטיין:       מנהל הוועדה אסף פרידמן יקרא את שמות חברי הוועדה

יולי יואל אדלשטיין:  אם חבר הוועדה לא נוכח, יוכל להצביע במקומו ממלא מקומו

אסף פרידמן: יולי אדלשטיין

יולי יואל אדלשטיין: בעד

אסף פרידמן: דני דנון אינו נוכח

אסף פרידמן:  ניסים ואטורי

ניסים ואטורי: בעד

אסף פרידמן: שלום דנינו

שלום דנינו: בעד

אסף פרידמן: בועז ביסמוט

בועז ביסמוט: בעד

אסף פרידמן: רם בן ברק

רם בן ברק: נגד

אסף פרידמן: אורנה ברביבאי - אינה נוכחת

אסף פרידמן:  מאיר כהן - אינו נוכח

אסף פרידמן:  אלעזר שטרן – אינו נוכח

אסף פרידמן:  משה טור פז

משה טור פז: נגד

אסף פרידמן: אלמוג כהן

אלמוג כהן: בעד

אסף פרידמן: משה סולומון

משה סולומון: בעד

אסף פרידמן: גדי איזנקוט

גדי איזנקוט: נגד

אסף פרידמן: גדעון סער – אינו נוכח

זאב אלקין: אני ממלא מקומו, בהיעדרו

זאב אלקין:  אני בעד

יולי יואל אדלשטיין: רגע

יולי יואל אדלשטיין:  תכף נגיע לזה

אסף פרידמן: זאב אלקין בעד

אסף פרידמן:      ינון אזולאי

ינון אזולאי: בעד

אסף פרידמן: ישראל אייכלר

ישראל אייכלר: בעד

אסף פרידמן: שרון ניר – אינה נוכחת

אסף פרידמן:  מרב מיכאלי – אינה נוכחת

אסף פרידמן:  גלעד קריב

גלעד קריב: נגד

קריאה: אין ממלא מקום של דני דנון?     

אסף פרידמן: לא

אסף פרידמן:  אין ממלא מקום

אסף פרידמן:  לימור סון הר מלך וצבי סוכות הם אינם חברי ועדה ולא ממלאי מקום

אסף פרידמן:       תשעה בעד וארבעה נגד

אסף פרידמן:          				אושר     

יולי יואל אדלשטיין: חברי הכנסת, בקריאה הראשונה, הצעת חוק יישום תוכנית ההתנתקות (תיקון – ביטול סעיפי הפינוי), התשפ"ג-2022 אושר

יולי יואל אדלשטיין:  תשעה הצביע בעד, ארבעה הצביעו נגד, אין נמנעים

יולי יואל אדלשטיין:      החוק יעלה כחוק ממוזג לקריאה ראשונה במליאה

יולי יואל אדלשטיין:  תודה רבה

יולי יואל אדלשטיין:      
     ישיבה זו נעולה